Monday June 29, 2020 - 12:37:32 in Wararka by Liibaan Jeexoow\nBoqolaal qof ayaa ku dhintay qaraxyo sodonkii maalmood ee lasoo dhaafay siyaabo kala duwan uga dhacayay galbeedka iyo bartamaha wadanka Liibiya.\nWarbixin cusub oo kasoo baxday waxa loogu yeero Q.Midoobay ayaa lagu sheegay in dad ka badan 100 qof oo rayid ah ay ku dhinteen qaraxyo ka dhashay miinooyin uu Khaliifa Xaftar ku aasay galbeedka Liibiya.\nDadka ku dhintay miinooyinka oo u badnaa haween iyo carruur ayaa isku dayayay in ay dib ugu laabtaan guryahooda oo kuyaal magaalooyin laga saaray maleeshiyaadka Xaftar balse waxay ku dhaceen bohollo miinooyin lagu aasay.\nTobanaan qof ayaa lixdooda lixaad ku waayay miinooyinka nuuca dhulka lagu aasa ah oo dowladda Ruushka ay ugu deeqday Xaftar.\nAfhayeen u hadlay xukuumadda Alwifaaq ee aqoonsiga caalmiga ah haysata ayaa ku eedeeyay Xaftar in uu shacabka rayidka ah ka aargoosanayo kadib markii guuldarrooyin is xigxiga lagu gaarsiiyay furimaha dagaalka.\nDhinaca kale maleeshiyaad calooshood ushaqeystayaal ah ayaa lagu xoojiyay difaacyada ciidamda Khaliifa Xaftar ay ku leeyihiin hareeraha magaalooyinka Sirta iyo Aljafrah ee dhaca bartamaha Liibiya.\nWarbaahinta maxalliga ah iyo kuwa caalamiga ayaa soo wariyay in boqolaal maleeshiyaad ah oo laga keenay wadamada Jaad iyo Masar ay gaareen Sirta si ay uga barbar dagaallamaan Khaliifa Xaftar.\nRuushka iyo xulufadiisa Imaaraatka Carabta ayaa doonaya in ay si adag udifaacdaan ceelasha shidaalka Liibiya oo maalin walba ay si bilaash ah uga daabushaan boqolaal kun oo Barmiil nafta ah.


Ogaden News Agency (ONA) – Xoghahayaha Golaha dhexe ee JWXO iyo Masuuliyiinta jaaliyada UK oo ka qeybgalay shirweynihii Universal peace Federation\nXoghahayaha Golaha dhexe ee JWXO iyo Masuuliyiinta jaaliyada UK oo ka qeybgalay shirweynihii Universal peace Federation\nShirweyne Looga hadlayay Arrimaha xuquuqul Insaanka Adduunka oo ay soo qaban qaabisay Universal Peace Federation ayaa ka dhacay London. Shirkan waxaa ka qeyb galay Xoghayaha Golaha Dhexe ee JWXO Mudane Maxamed Cabdi Yaasin (Xaaji Diirane) iyo xubno kamida Jaaliyada Ogadeniya ee Londn.\nShirkan ayaa waxaa looga hadlay arrimo badan oo la xidhiidha mawduucyo kala gadisnaa oo ay kamid ahaayeen.\nQaxootiga Aduunka iyo dhibaatoyinka ay la kulmaan, gaar ahaan markay soo galaan wadamada ree galbeedka iyo wadooyinka halista ah ay soo maraan. Waxaa kale oo looga hadlay Kaalinta Haweenka gaar ahaan Haweenka Afrika. waxaa kale oo Looga hadlay Arrimaha Diimaha iyo Xoriyada Diinta ee qofkasta heysto. Waxaa kale oo looga hadlay Arrimaha Xuquuqul Insaanka, Nidaamka Dowlad Wanaaga (Good Governence), iyo Xoriyada Saxaafada, Mucaawamada Aidka iyo arrimaha La xidhiidha nolosha Bani aadamka.\nKulankan oo ka dhacay Guriga Baarlamaanka Wadanka UK, waxaa markasta oo Qodob laga hadlaba lasoo bandhigayay Dood wanaag iyada oo koox kooxo dadku uga xaajooneyneen arrimahaas kore. Xubinkastaaba uu soo bandhigayay marxalada goobta uu ka yimid iyo sida arrimahan uga jiraan.\nXaaji Diirane Xoghayaha Golaha Dhexe ee JWXO oo ka qeybgalay dood cilmiyeedkaan ayaa su’aalo soo bandhigay ay kamid aheyd. Masuuliyiinta iyo Martida sharafta leh ee kulankan kasoo qeyb gashay waxaan weydiinaya, Kumaa Garan kara Goob kamid ah Aduunkan oo Haayada Bisha ama Laanqeeyrta Cas ay san ka howl gali karin?\nSu’aashaas ayaa aad loola wareeray iyada dadkii ay isku raaceen inaysan jirinba Goob aysan Bisha Cas ka howlgali karin aduunka. Xoghayaha Ayaa ugu jawaabay meeshaasi waa hadaba Ogadeniya wayna jirta.\nSidoo kale waxaa aad looga dooday Dhulalka Kheyraadka Dabiiciga leh ee Khiaafaadka xoogan ee maal iyo nafba lagu waayay sida Wadanka Congo. Doodaan ayaa waxaa kale oo lasoo dhex galiyay Kheyraadka Ogadeniya ee shidaalka oo abuuray in lagu tunto xuquuqda aadamaha Somalida Ogadeniya.\nShirkan oo ay kasoo qeybgaleen wufuud badan oo kasoo jeeda wadamada aduunka waxa kamid ahaa Libya, Masar, Denmark, iyo wadamo aad u badan.\nXubnihii uga qeybgalay Jaaliyada Ogadeniya ee wadanka UK ayaa saxiibo badan kasoo sameystay kulankan, xidhiidhadaas oo hada si rasmi ah u bilaaban doono.


Laba wiil soomaali ah oo lagu dilay magaalada London. - NorSom News\nSida ay xaqiijiyeen booliska magaalada London, labo wiil oo Soomaali ah ayaa la dilay, halka mid kalana la dhaawacay, kadib markii ay weerar kala kulmeen Kooxo Mindiyo ku hubeysnaa.\nDilka ayaa ka dhacay Xaafadda Borough of Camden ee Magaalada London, waxaana Soomaalida ku nool London ay sheegeen in Kooxihii dilka u geystay ay wateen Gawaari, isla goobtana ay ka baxsadeen.\nCiidamada Booliska oo tagay halka dilalka iyo dhaawaca uu ka dhacay ayaa bilaabay baaritaano ay ku sameynayaan, waxayna Isbitaal u qaadeen Wiilka dhaawaca ah oo la sheegay in uu dhiig baxayay.\nEhelka Dhalinyarada geeriyootay ayaa sheegay in Wiilashooda ay dhiig bax u geeriyoodeen, kadib markii Mindiya looga dhuftay Uur ku jirta, iyagoona dhiig baxay.\nDhalinyarada ku nool wadanka Ingiriiska gaar ahaan Magaalada London ayaa la kulmo weeraro ay u geysanayaan Dhalinyaro kale, waxayna isku adeegsadaan Mindiyo.\nKoronto Aadan waxa ay daris la tahay mid kamid ah dhalinyaradii la dilay, Sidoo kalana ay eedo u tahay, waxa ay sheegtay in Wiilka Hooyadii ay wacday, una sheegtay in afaafka hore Gurigooda uu ka dhacay dil, uuna ku jiro tuhun ah in Wiilkeeda la dilay.\nHooyada wiilka dhashay iyo Koronto Aadan ayaa tagay goobta dilka uu dhacay, waxayna sheegtay in ay arkeen Wiilkooda oo dhintay, isagoo ay ka muuqato Dhiig bax, kadibna Booliiska ay u yimaadeen.\nDilalka Loo geysanayo soomaalida ayaa kusoo kordhaya Magaalada London ee saasimadda Dalka Ingiriiska, waxaana falalkaasi mararka qaar lagu eedeeyaa in ay ku lug leeyihiin Soomaali kale oo isla London ku sugan.\nPrevious articleEgal Transport: Qiime ka bilowdo 299 Kr´ ayaan alaabta ku qaadnaa Oslo.\nNext articleDenmark: TV2 oo qirtay inuu warbixin marin-habaabin ah ka qoray dumar soomaaliyeed


Pep Guardiola Oo Shaaciyey SADDEX Sababood Oo Aanay Ula Saxeexanayn Erling Haaland - Laacib\nHomeSuuqa Kala IibsigaPep Guardiola Oo Shaaciyey SADDEX Sababood Oo Aanay Ula Saxeexanayn Erling Haaland\nPep Guardiola Oo Shaaciyey SADDEX Sababood Oo Aanay Ula Saxeexanayn Erling Haaland\nApril 2, 2021 Abdiwahab Ahmed Suuqa Kala Iibsiga, Wararka Ciyaaraha Maanta, Wararka Premier League 0\nPep Guardiola ayaa meesha ka saaray in kooxdiisa Manchester City ay lasoo saxeexan doonto xiddiga reer Norway ee Erling Haaland oo ay ku dagaallamayaan inta badan kooxaha waaweyn ee lacagta haysta.\nWakiilka laacibkan ee Mino Raiola ayaa safar ku maraya qaaradda Yurub isagoo la kulmaya kooxaha raadinaya, waxaase Pep Guardiola uu kooxdiisa Man City ka saaray liiska naadiyada ay suurtogalka tahay inay la saxeexdaan Erling Haaland.\n20 jirkan ayaa dhowaan lasoo bandhigay sawir uu xidhan yahay shaadhka Manchester City ee waqtigii uu aabbihii u ciyaari jiray naadigaas oo ahayd muddadii u dhaxaysay 2000 illaa 2003, markaas oo isagoo laba sannadood oo kaliya jira uu Haaland aabbihii la degganaa Manchester.\nManchester City oo uu xagaaga ka tegayo weeraryahanka reer Argentian ee Sergio Aguero ayaa la sheegay in ay raadinayso beddelkiisa, laakiin tababare Pep Guardiola oo maanta wax laga weydiiyey haddii ay Erling Haaland ka dhigayaan beddelka Aguero ayaa shaaciyey saddex sababood oo aanay da’yarkan ula soo saxeexanayn.\nSababta koowaad ee aanay Manchester City iskugu dayi doonin in ay lasoo wareegto Haaland ayuu Guardiola ku sheegay qiimihiisa qaaliga ah, waxaanu yidhi: “Qiimeyaashan ma awoodno in aanu ku iibsano wax weeraryahanno ah, suurtogalna maaha, mana awoodno. Dhamaan kooxuhu waxay la dhibaatoonayaan dhaqaale xumo, annaguna ka mid ayaanu nahay.”\nCiyaartoyda uu haysto\nGuardiola waxa kale oo uu sheegay in ay kooxdiisu haysato ciyaartooyo kale oo buuxin kara booska Sergio Aguero oo xilli ciyaareedkanba isagoo dhaawac ku maqan aanay tabin.\nIsagoo sii sharraxaya sababta aanay beddelka Aguero uga dhiganayn Haaland ayaa yidhi: “Waxa aanu haysanaa ciyaartooyo kale oo wanaagsan. Waxa aanu haysanaa Gabirel Jesus, Ferran Totten oo cajiib ah.”\nWaxa kale oo uu tilmaamay in ay jiraan ciyaartooyo da’yar oo kasoo baxay kulliyadda sida Liam Delop oo ah dhaliye wanaagsan oo tababarka la qaata kooxda koowaad, xilli ciyaareedka dambena loo soo dallacsiin doono kooxda.\nTababare Pep Guardiola waxa uu sababta saddexaad ee aanay Haaland ula soo saxeexanayn ku sheegay qaab ciyaareedka kooxdiisa, isagoo tilmaamay in si ka duwan kooxaha kale ay u dheelaan.\nHalkii ay lacag badan ku bixin lahaayeen Erling Haaland, Guardiola waxa uu tibaaxay in booskaas uu ka ciyaari karayo Raheem Sterling oo noqonaya 9ka beenta ah, waxaanu yidhi: “Raheem ayaa ah 9ka beenta ah. Maanta waxa jira fursado badan oo aanaan ugu baahnayn saxeexa weeraryahan.”


Wasiirada isku soo sharaxay xilka Guddoomiyaha Golaha Shacabka oo shuruud adag lagu soo rogay | Baydhabo Online\nXubnaha Golaha Wasiirada ee isku soo sharaxay xilka Guddoomiyaha Golaha Shacabka ayaa shuruud looga dhigay inay marka hore iska casilaan xilka Wasiir ee ay Xukuumadda ka hayaan, hadii kale aan laga qaban doono araajidooda Musharaxnimo.\nC/llaahi Maxamed Aadan Shaacir oo ka mid ah Guddiga Doorashada Guddoomiyaha Golaha Shacabka ayaa sheegay in warqada musharaxa aan laga aqbali doonin qof xil ka haya Golaha Wasiirada, hadii uusan iska soo casilin xilkaas.\n“Xubnaha Golaha Wasiirada ee isku soo sharaxay xilka Guddoomiyaha Golah Shacabka, waa inuu iska soo casilaa xilka Wasiirka uu haayo, hadii kale lagama qabanayo araajida, waa inuu istiqaalad u gudbiyaa Ra’iisul Wasaaraha, isla markaana nuqul ka mid ah uu u keenaa Guddiga, hadhow hadii uu waayo Ra’iisul Wasaaraha haka noqdo hadduu rabo”ayuu yiri C/llaahi Shaacir.\nWaxaa uu sheegay in xubnaha Guddiga doorashada ay isku qeybiyeen dhowr guddi, sida Guddiga Maaliyadda, Amniga iyo Guddiga hab maamuuska, isla markaana ay maanta soo saari doonaan jadwalka doorashada iyo shuruudaha Musharaxiinta.\nGuddiga Doorashada oo ka kooban 15 xubnood ayaa shalay la magacaabay, waxaana ay doorteen Guddoomiye oo loo doortay Xildhibaan Nuur Iidow Beyle.\nDhowr Musharax oo xilal ka haya Golaha Wasiirada ayaa isku soo sharaxay xilka Guddoomiyaha Baarlamaanka, kuwaasoo hami uga jira xilkaas, waxaase calaamad su’aal la gelinayay Musharaxnimdooda iyo xilka ay Xukuumadda ka hayaan oo aanay iska casilin.


Musuqii iyo Maroorkii Maxamuud Xaashi Cabdi: Qormada 3aad. W/Q Siciid Maxamuud Gahayr • Oodweynenews.com Oodweyne News | Oodweynenews.com Oodweyne News\nMusuqii iyo Maroorkii Maxamuud Xaashi Cabdi: Qormada 3aad. W/Q Siciid Maxamuud Gahayr\nQormadan saddexaad waxa aynu ku faaqidi doonnaa unkitaankii ganacsiyada gaarka ah, ee uu Maxamuud Xaashi ka sameeyay Wasaaradda Duulista Hawada iyo Gaadiidka Cirka Somaliland, oo uu madax ka ahaa 2010-2015. Waxa uu ahaa masuulkii xaraashay xarunta wasaaraddiisa, walaw qandaraaska iibka la baahiyay, haddana waxa is-weydiin leh: Miyaa ay isu dhigmaan lacagta lagu iibiyay xaruntii wasaaradda duulista iyo dhaqaalaha ku baxay dhiska cusub ee wasaaradda duulistu?\nWasiir Maxamuud Xaashi Cabdi waxa uu madaarka Cigaal ee Hargeysa ka sameeyay shirkado uu saami ku leeyahay, taas oo uu bil walba kaga xisaabtamo dhaqaale lagu qiyaasay $100,000 (boqol kun oo doollar). Inkasta oo ay Haayadda Duullimaadyada Somaliland isku dayday in ay tallaabo ka qaaddo shirkadahan, ama ay gacanta qaranka ku soo celiso adeegyada lagu xuluulaysto, weli lama fulin fal rasmi ah. Dhuuntii ayuu sidii u nuugayaa, tuunbadii boolida daacaysayna afka ayuu kula jiraa.\nHanti-dhawrka qarankuna waxa uu bilawgii xukuumadda madaxweyne Muuse Biixi Cabdi baadhitaan ku sameeyay qaar ka mid ah shirkadahan loo gacan-geliyay adeegyada qaranka, iyada oo aan la baahin tartan furan, heshiiskooda la shaacin, qandaraasna la shaacin ee dhabarka la taabtay, ma se muuqato wax natiijo ah oo laga gaadhay gelelefkoodu.\nWaxaana ganacsiyadaas ka mid ah:\n1. Security Risk Management (SRM): Waa shirkadda gacanta ku haysa kamaradaha nabadgelyada iyo qalabka wax lagu baaadho ee Madaarka Cigaal. Iyada oo aan maalgelin samayn ayaa si kooto ah loogu wareejiyay agabkii dawliga ahaa. Shaqaale u gaar ah oo ay leedahay ayaa dibadyaal ka dhigay, oo barabixiyay hawl-wadeennadii u diiwaan-gashanaa ee qaadan jiray mushaharka dawladda. Haddii uu fal amni-darro ka dhaco madaarka, ma xukuumadda ayaa qaadaysa mise shirkaddan wadnaha iyo halbawlaha loo gacan-geliyay?\n2. Delta: waa shirkadda biraha ka samaysay albaabka madaarka, waxa ay gaadhi walba ka qaaddaa ugu yaraan $1. Cashuurtani waxa ay ku dhacdaa jeeb gooni ah oo ay wada leeyihiin Maxamuud Xaashi Cabdi iyo ganacsade la sheegay in uu dalka keenay agabkan lagu urursado adduunka. Si xooggan ayaa loo ilaaliyay xogta iyo magaca ganacsadaha saamiga la leh Maxamuud Xaashi, keliya waxa aannu bawsannay in uu ka soo jeedo Gobolka Saaxil. Waxa uu mulkiile ka yahay barxadda gawaadhida la dhigto ee gegada (Airport parking)\n3. Wakiilnimada Diyaaradaha: Maxamuud Xaashi Cabdi waxa uu wakiil toos ah ama mid dadban ka yahay laba ka mid diyaaradaha caalamiga ah ee ka soo dega madaarka Cigaal. Ma masuul buu ahaa mise Ganacsade? Bal yaa FlyDubai uga wakiil ah Somaliland?\n4. Korontada SOMPOWER: Kaddib markii uu ku fashilmay in uu nalka madaarka ka dhigo mid habeen iyo maalinba daaran, ee ay halis galeen diyaaradihii habeenka iman jiray madaarku, waxa uu shirkad gooni ah gacanta u geliyay korontada. Guud ahaanna adeegga dhoofka ee gabbal-dhacu waxa uu joogsaday bilawgii xil-hayntiisa.\nGanacsiyada naas-nuujinta ah ee uu Maxamuud Xaashi Cabdi ka hirgeliyay madaarka Cigaal ee Hargeysa waxa ka mid ah:\n1. Macradka Shaybe: Waxa leh xigtadii madaxweynaha hore, oo ay ka soo jeedaan cuqaasha ardaagu.\n2. China Horn Group: Waa shirkaddii dhistay dhabbaha madaarka Cigaal, sidoo kalena waxa loo saxeexay casriyaynta dhabbaha gegada Burco. Shirkaddani waxa ay ku shaqaysataa dhul dan guud ah oo laga qaaday dad shacab ah, isla markaana lagu kordhiyay madaarka Cigaal. Waxa si rasmi u leh Ganacsade Cabdirisaaq Cummaani oo sannadkan 2018ka magaalada Burco loogu caleema-saaray in uu noqdo Suldaanka beesha Aaden-Madoobe ee Bariga Burco.\nQiiqa ka baxa dhagax-shiidka Cummaani ee Madaarku waxa uu waxyeello u geystay caafimaadka iyo nolosha dad badan oo ku nool Maxamed Mooge. Qoysas door ah ayaa ka bara-kacay guryahoodii, kaddib markii ay u adkaysan waayeen boodhka, uurada, habaaska iyo ceeryaanta ka soo baxda dhagax-shiidka. Dadka deegaanku waxa ay ka tashanayaan sidii ay maxkamad ula tiigsan lahaayeen ninkan ku macaashay dhiiggii ummadda. Walaw uu Maxamuud Xaashi ballan-qaaday in dhagax-shiidka la rarayo dhismaha madaarka, illaa 2013ka ayuu ka sii furan yahay madaarka Cigaal.\nHal-abuur ka hadlaya shirkaddaas ayaa yidhi:\nEeggana dariiqyada arliga, daanno lagu soorye\nAyaxyada dawaafiyo ma-naxe, deegantii cune’e\n3. Hudheelka Cusub: Waxa qof shacab ka qaaday lacag dhan laba milyan oo doollar, isaga oo u fasaxay in uu hudheel gaar ah ka dhisto xayndaabka Madaarka Cigaal ee Hargeysa. Qandaraaskan waxa loo saxeexay si gacan-bidixayn ah isaga oo aan lagu tartamin.\n4. Adeegga Internetka: Waxa uu adeegga internetka Madaarka Cigaal u xidhay shirkad gooni ah. Cidda ka dhooftay madaarka ayaa ila aragtay. Weydiiya Maxamuud Xaashi.\n5. Bar-xisaabeedyada gaarka ah: Dhaqaalihii ay maamuli jirtay Wasaaradda Duulistu ee laga qaadi jiray dhoofeyaasha iyo soo-degayaasha, waxa lagu shubaa bar-xisaabeedyo gooni ah oo aan ahayn xarumaha dawliga ah.\n6. Kirada Qolka VIP: Qolkii mudanka gaarka ah (VIP) ee Madaarka Cigaal waxa laga kireeyay shirkado gooni ah. Keliya waxa la banneeyaa ama ay xukuumaddu maamushaa, maalinta ay dhoofayaan ama ay soo-degayaan madaxda qaranku. Waxa laga kireeyay masuuliyiinta shirkadda loo dhiibay maamulka nabadgelyada madaarka.\n7. Isku-dayga gooni-siinta Tagaasida: Waxa labada cisho ee Khamiista iyo Jimcaha loo xidhay adeegga tagaasida madaarka shirkad gaar ah. Markii hore in keligeed kooto loogu xidho ayaa la rabay, iskaashatada AYAAN oo madaarka ka hawlgasha ayaa se ka dagaallantay.\nIsku soo wada duub oo dakharrada maamul ee ay xukuumadda Muuse la wareegtay, gaar ahaanna boogaha muuqda ee uu horseedka u ahaa Wasiir Maxamuud Xaashi Cabdi, waa kuwo baahan in la dhayo. Qalloocyadani waa nabarrada bogsiinta ka sugaya Madaxweynaha Somaliland Md Muuse Biixi Cabdi iyo xukuumaddiisa.\nLa soco qaybta afraad idanka Eebbe..


Ogaden News Agency (ONA) – Maqaal: Garashada & Garaadka Madaxda ONLF Ayaa Waxwayn Kabedali Doona Siyaasadda Geeska Afrika- By: Xaaji M/rashiid\nMaqaal: Garashada & Garaadka Madaxda ONLF Ayaa Waxwayn Kabedali Doona Siyaasadda Geeska Afrika- By: Xaaji M/rashiid\nMaanta waxaan doonayaa inaan maqaal kooban ka qoro madaxda iyo maamulka suuban ee hormuudka u ah halganka dalka iyo dadka Soomaalida Ogadenya lagu xoreynayo. Marka hore waxaan hawada u marinayaa salaan qaali ah oo u qalanta madax halgameed la maamuusayo. Marka labaad waxaan doorbiday inay dadwaynuhu ila wadaagaan qoraalkan kooban een ku xusayo madaxda jabhadda ee isu taagay inay dadkooda ka dulqaadaan reeryada guumaystahaha madow ee mudada dheer dulsaarneyd.\nSidaad la socotaan jidhka banii’aadamku waa wada muhiim wuuse sii kala mihiimsanyahay. Matalan aan soo qaato Madaxa, Lugaha iyo Gacmaha. Sadexdaa yaa ugu muhiimsan?? Lugo la’aan waad noolaan kartaa, Gacmo la’aana waad noolaan kartaa, laakiin Madax la’aan ma noolaan kartid! Waxaad sidaa ku fahantay xubinka ugu qaalisan jasadka ruuxa bani’aadamka ah inuu madaxa yahay.\nHadaba madaxa waxaan ka wadaa dadka madaxda ah, umad walbana waxaa ugu muhiimsan inay helaan masuuliyiin waxagarad ah. Waxaa la hayaa dalal badan oo markay madax wanaagasan waayeen iska baa ba’ay, ama bilaa karaamo umadadoodii dhaxalsiiyay! waxaa karaamo iyo sharafba haysta oo cadowgooda indha faraha ka galiyay madaxda ururwaynha ONLF. Waxay kala yaqaanaan cadowgooda iyo naasixooda, sidaas darteed wixii bahdil siyaasadeed ama mid shaqsiyadeed u keenaya way ka fogaadaan, sandareerada guumaystuhu la ordayana hangool dheer ayay iskaga qabtaan.\nMadaxda ONLF intay halganka ku jireen waxay guumaystaha kala kulmeen hagardaamooyin aad u culus, kadib markuu cadowgu ogaaday inay yihiin madax doonaysa wax rasmi ah oo la taaban karo, taasoo ku salysan aayo katashi. Arintaasi waa mida cadowga ku kaliftay inuu dabinno uqoolo madaxda jabhadda. Laba eedood ayuu gumaystuhu u haystaa madaxda Ururka ONLF, tan hore waa maxaad xornimo u raadinaysaan!? Tan labaad waa maxaad soomaaliwayn u toosinaysaan!? Labadaa arimood markay ka tanaasuli waayeen xaaladu meeshaad aragtaan ayay mareysaa.\nHadaan tusaale ahaan usoo qaato madaxda soomaaliwayn anigoo codsanaya inay saxaafadda iyo akhristayaashuba iga raali ahaadaan mar hadii waxaan sheegi doono uu dhab yahay. Cidna ma saari doono danbi ayna lahayn. Madaxda Soomaaaliwayn haday yihiin kuwa ugu sareeya ama kuwa Gobolada maamula waa dad hungurigooda uun ka fakaraya oo ku mashquulsan inay lacago kala xisaabiyaan, Waxay ku mashquulsanyihiin dhoof iyo Tigidho. Waa kuwo dadka oo nool ka iibsada cadowga soomaaliyeed. Waxayba hada bilaabeen inay iyaga dhexdoodu guryaha isugu dhacaan oy is ugaadh sadaan. Bal balaayada iyo baaska la arkay maynaba aadin xagaa iyo cadowgoodii ee way soo guryo noqdeen! Dalkii soomaaliya ee ka koobnaa Badda, Barriga iyo Cirka meel bay iska dhigeen, markii laga reebo xogaa maaweelo ah oy umadda ku seexiyaan!\nMarkaan la hadlayo madaxda ONLF waxaan leeyahay mudanayaal iyo marwooyin bal dib u milicsada cudurada faraha badan ee Rabi idinka badbaadiyay, waxaase munaasib ah in hadii ilaahay Talo iyo Towfiiq wanaagasan ku siiyo laga shukri naqo. Mudanayaal iyo marwooyin waxaa sabankan la arkay cudurro siyaasadeed oo halis ah oo Geeska Afrika wareegaya waxaana ugu waawayn sagaalkan cudur ee hoos ku xusan, ilaahayna ka badbaadiyay madaxda ONLF.\nCudurka koobaad, ee madaxda dila waa markuu wax walba naftiisa kahor mariyo.\nCudurka labaad, waa markuu qabyaalada ka dhigto dhaqan iyo dhaqaale.\nCudurka sadexaad, waa markuu Qadiyadiisa ka tanaasulu.\nCudurka afraad, waa markuu ujeedsado raaxaysi iyo naftiisa raali galinteeda.\nCudurka shanaad, waa markay kuyaraato inuu dadkiisa u naxariisto.\nCudurka lixaad, waa markay cabsi ku habsato.\nCudurka todobaad waa markuu kala garan waayo cadowgiisa iyo naasixiisa.\nCudurka sideedaad, waa beenta oo uu kaalmaysto.\nCudurka sagaalaad, waa hamiga gaaban een geedkan dhaafsiisnayn.\nMudamnayaal iyo marwooyin Cudurradaas aan soo sheegay oo dhan waxay halis ku yihiin mustaqbalka umad la guumaysto. Cudurada macaanka, dhiig,karka iyo wixii lamid ah ayaa ka shalan cuduradaas. Si kastaba ha ahaatee madaxda ONLF oo waxbadan fagaarayaal kaga khudbadeeyay inay goobayaan Jamhuriyad gaaar u taagan oo soomaalida Ogadenya ay leeyihiin ayaa la odhan karaa, waxay tunka saarteen xil wayn oo laga sugayo.\nWuxuu guumaystuhu Geed dheer iyo mid gaabanba ufuulay inuu hor istaago halganka shacbiga ah ee umadda soomaalida ogadenya, waxaase ka horyimid go’aan bir ah oo uu kala kulmay madaxda jabhadda. Waxaa kamid ah guulaha la taaban karo ee ay soo hooyeen madaxda ONLF, inay badbaadiyeen Quluubtii umadda oo xor ah, Waxaana halkaa ku burburtay Riyadii Woyaanaha ee aheyd inay umadeena ka dhigaan wada Shayaadiin iyo Shaalaqayaal!\nUgu danbayn waxaan utabin lahaa madaxda sharafta leh- haday sii xoojiyaan adeegsiga garashadooda iyo garaaadkooda ilaahayna talo saartaan, waxay waxwayn ka bedali doonaan siyaasadaha gurracan ee Geeska Afrika kajira.\nMINTID, MIDNIMO, ISKU TASHI, GUUL IYO ALLAAHU AKBAR….


Xuldhibaanada Galmudug oo kulan ku yeelanaya Dhuusamareeb. – Hornafrik Media Network\nHeshiiskii u dambeeyey oo maanta laga gaarayo ka bixitaanka Ingiriiska ee Midowga…\nQM oo mudo kordhin u sameysay ciidamada shisheeye ee ilaaliya badda Soomaaliya\nXuldhibaanada Galmudug oo kulan ku yeelanaya Dhuusamareeb.\nBy HornAfrik\t On Mar 28, 2018\nHornafrik-Xildhibaanada Baarlamaanka Maamulka Galmudug ayaa maanta kulanoodii ugu horeeyay ku yaalanaya Magaalada Dhuusa-mareeb ee caasimadda maamulka Galmudug, sida ay Idaacadda Risaala u xaqiijiyeen qaar ka tirsan Mudanayaasha.\nBaarlamaanada Galmudug iyo Ahlusuna ayaa 26-kii bishan lagu mideeyay Magaalada Dhuusa-mareeb, kadib Munaasabad halkaasi ka dhacday oo uu ka qeyb galay Madaxweynaha Galmudug Axmed Ducaalle Geelle (Xaaf).\nKulanka waxaa shir guddoomin doona Guddoomiyaha Baarlamaanka Maamulka Galmudug Cali Gacal Casir, waxaana xalay xildhibaanada lagu wargeliyay in uu jiro kulan maanta oo Arbaco Cadaado.arlamaanka la mideeyay ee Galmudug iyo Ahlusuna ayaa waxa ay tiro ahaan gaarayaan 178 xildhibaan, ajandayaasha maanta la filayo in kulanka looga hadlo ayaa waxaa ka mid ah ka doodista wax ka badalka Xeer hoosaadka Baarlamaanka, isbarashada Xildhibaanada labada dhinac iyo dib u eegista Dastuurka Galmudug.\nXildhibaanada Baarlamaanka Galmudug ayaa xilligan wixii ka dambeeya waxa ay ku shaqeyn doonaan Magaalada Cadaado ee xarunta Gobolka Galgaduud, maadaama heshiiska uu ahaa in kulamada Baarlamaanka lagu qabto Cadaado.\nNin Muslim Oromo ah oo markii u horeeyay noqon doona Ra’iisal Wasaaraha Itoobiya.\nMadaxweynaha Kuuriyada Waqooyi oo Safar ku tagay Shiinaha Dunida wax Walba ka filo.


DAAWO: Madaxwayne Deni oo si cajiib ah uga hadlay qaraxii Muqdisho “Shakiga ayaa nagu sii batay”. – Wararka Khaatumo , Somaliland , Puntland Iyo Somalia\nHomeFaalloyinkaDAAWO: Madaxwayne Deni oo si cajiib ah uga hadlay qaraxii Muqdisho “Shakiga ayaa nagu sii batay”.\nDAAWO: Madaxwayne Deni oo si cajiib ah uga hadlay qaraxii Muqdisho “Shakiga ayaa nagu sii batay”.\nJuly 27, 2019 marqaan Faalloyinka, Puntland, Soomaliya, Wararka maanta 0\nMadaxweynaha dowladda Puntland, Siciid Cabdullaahi Deni oo xalay hadal u jeediyay Qorayaal lagu marti-qaaday bandhiga Buugaagta Garoowe, ayaa si kooban u fasiray farriinta uu dirayo qaraxii ka dhacay xarunta gobolka Banaadir.\nMadaxweyne Deni, ayaa sheegay xarunta dowladda hoose ee magaalada Xamar, ay tahay meel si weyn amnigeeda loo sugo, islamarkaana qaraxa ka dhacay halkaasi uu tusaale u yahay ,calaamad khatar ah oo muujinaysa rajo xumo cusub.\n“Xarunta waxaa la ii sheegay in security-gu aad u adkaa, oo aysan ahayn meelaha sida sahlan loo geli karay, marka runtii waa calaamad khatar ah meelihii sidaas oo kaleeto ahaa haddii la gaarayo, oo dadkiiba wax la aamino la garan waayo, iyada lafteedu waa nooc horleh oo dadkii rajo xumo ku abuuraysa” ayuu yiri Deni.\nBalse, madaxweynaha ayaa dhinaca kale sheegay in uu aaminsanyahay in qaraxaasi wax laga baran doono ” laakiin anigu waxaan aaaminsanahay haddii Ilaahay idinka dhigo, in wax laga baranaayo markii wax dhacaanba waxbaa laga bartaaye”.\nMuuse Biixi oo shacabka gobolka Sanaag usheegay war aan xaqiiqda udhawayn oo kusaabsan dagaalada.\nWalaalo Kenyan ah oo loo maxkamdeeynayo hub ay ka iibiyeen ururka Alshabaab.


Jigjiga, Hargeysa iyo Djibouti: Saddex walaalo ah, kalase mabda’ ah! (WQ: Prof Cabdi Cali Jaamac) - SHABAKADDA WARBAAHINTA GEESGUUD | SHABAKADDA WARBAAHINTA GEESGUUD\nJigjiga, Hargeysa iyo Djibouti: Saddex walaalo ah, kalase mabda’ ah! (WQ: Prof Cabdi Cali Jaamac)\nAan soo murtiyeeyo saaka; Isniin, 13 Jan, 2020.\nMa Maanta ayaynu Qaryrkeen ka hadhnay!!!\nJigjiga, Hargeysa iyo Djibouti; saddex walaalo ah, kalase mabda’ ah!!\nWaddamada aynu canjilno miyaad aragteen meel la jiidjiidayo siyaasi iyo saxafi; sidaa ku garta in aynu qayrkeen ka hadhnay; xataa Kilinkii Shanaad, Jigjiga, miyaad aragteen xukuumadda Mustafe Cagjar oo xidhxidhaysa saxafiyiin iyo siyaasiyiin; halkaas baa walaalaheen Jijiga na innagu baas mareeyeen; Hambayo walaalaheen; waxbaa inooga dan ah in guriga ina xigaa sidaa noqdo; waxan ogahay in Hargeysi ay fadhiga ka kici marka ay aragto walaalkeeda Jigjiga ee shalay ka soo baxay caloosha kalitaliska oo ku raaxaysanaya neecawda xorriyatal qawlka iyo xorriyada saxaafadda; dhegahayga ayaan ku maqlayay isagoo M/weyne Musatafe Cagjar ku leh saxafiyiinta waxa doontaan qora; ma ku dhacaan kuweenu in ay sidaa yidhaahdaan?. Waxa sidaa odhan kara nimaan waxba isku ogeyn!\nQof kasta danbi waa lagu soo eedayn karaa, waad la socoteen Illaa Trump, madaxweynaha Mareykanka, oo dacwadi ku socoto; laakiin inteed aragteen waddamada aynu canjilno iyadoo la dacwaynayo siyaasi ama saxafi; sababtu wax kale ma aha iyagu xil ma hayaan, maxaa lagu xagxagan ba, Siyaasiga mucaardika ah iyo saxafiga sahaqadoodu waa in ay dabagalaan ninka madaxda ah!! ka warran haddii Trump kuwan daba socda oo dhan halka ay immika isaga ka eryanayaan, haddii uu awoodo in uu iyaga ku wada celiyo,oo iyaga xidhxidho, oo maxkamado soo wada taago. Ma aha malaa’ig; wuu samayn lahaa, laakiin systemka ayaa ka ilaalinaya in uu awoodda si xun u isticmaalo; bal eega, inta aynu isu jirno!!!! saw cirka iyo dhulka ma aha; hadda Dastuurkeenu waa kooda oo kale xagga xorriyada iyo dimuqraadiyadda!\nWaxan uga gol leeyahay, kuwii lahaa 40 sano ayaanu marna u soo jabhadaynay, marna mucaarid u soo ahayn si ay Somaliland ugu noolaato xorriyad iyo nolol sharaf leh, oo ku dhisan sharci iyo dimuqraadiyad, bal eega maanta sida ay waddankooda u feenanayaan, dadkana u bahdilayaan; bal daya adkaysi la’aantooda iyo dulqaad yaraantooda; adduun jacaylkooda iyo sida aanay xalaal iyo xaaraan u kala jeclayn!\nIska ilaw Maraykan iyo waxaas; ma gaadhi karaan Mustafe Cagjar, M/eynaha Somali State, Ethiopia, oo wali ah dimuqraadiyad aan dhalan, sidkeedii se go’ay, marka aad dhinacaa ka eegto?!!! Mise talaw, waxa aynu u soconaa xagga walaalaheen Djibouti, oo iyagu haysta wali nidaamkii kalitaliska ahaa ee ka dumay Ethiopia iyo kii Siyad Barre ee innagu aynu ridnay?!!


Laba Nin Gacan Ku Dhiiglayaal Ah Oo Lagu Qisaasay Magaalada Jilib Ee Jubbada Dhexe. – Calamada.com\ncalamada July 14, 2018 1 min read\nKumanaan ka mid ah shacabka Muslimiinta ee ku dhaqan Magaalada Jilib iyo deegaannada ku dhow dhow ayaa galinkii dambe ee maanta isugu yimid Fagaaraha Macallin Aadan Xaashi Ceyroow halkaas oo dadka loo iclaamiyay in uu ka dhacayo xad ka mid ah Xuduudda Allah.\nXukunkani oo ahaa mid Qisaas ah Waxaa lagu fuliyay Labada ruux ee lagu kala magacaabo Gaabow Yare Ibraahim oo 36 Sano jir ah iyo Maxamed Bashiir Cabdi oo 29 Sano jir ah kuwaas oo dhowaan dil u geystay nin Xoolo dhaqata ah oo lagu magacaabi jiray Guudle Caddaan Xasan oo dilkiisa ka dhacay Baadiyaha Deegaanka Galsheeq Abiikar ee hoosyimaada Degmada Jilib ee wilaayada Jubbooyinka.\nUgu horreyn fagaaraha waxaa kalimaad boorin ah ka jeediyay mid ka mid ah culimaa’udiinka Xarakada Al Shabaab isago dadka u bayaaniyay fadliga ku jira fulinta xuduuda Allah iyo sida ay kaga caroonayaan shisheeyaha kusoo duulay dalka.\nugu dambeyn Qaadiga Maxkamadda islaamiga Wilaayada Jubbooyinka ayaa fagaaraha ka aqriyay xukunkan qisaasta ah ee lagu fuliyay labadaasi ruux ee geystay falka dilka ah.\nGobollo dhaca Koonfurta iyo bartamaha Dalka Soomaaliya oo ay ka jiraan maamullo Islaami ah ayaa lagusoo rogay ku dhaqanka shareecada islaamka oo dadku ay ku heleen Ammaan iyo kala dambeyn buuxda.\nPrevious: Halkan Ka Dhageyso Barnaamijka Caalamulyowm 01-11-1439 Hijri.\nNext: Mujaahidiinta Dhaalibaan Oo Dilay Sarkaal American.


Howlaha shaqada qaranka oo dib loo soo celin kari doono - Radio Sweden Somali - Raadiyaha Iswiidhen | Sveriges Radio\nHowlaha shaqada qaranka oo dib loo soo celin kari doono\nLa daabacay onsdag 28 september 2016 kl 16.48\nBaadhitaan maanta dawladda loo gudbiyay ayaa sheegaya in dhalinyarada doonaysa in ay shaqada qaranka barato fursad loo siiyo.\nTan ayaa ka dhigan in tabobarkan dib loo soo celin karo. Qorshahan ayaa u jeeda dhalinyarada dugsiga sare ee gymnasiet ka baxa. Laga bilaabo 1 bisha luulyo sannadka 2017 ayaa tabobarkan la bilaabi kara hadii ay dawladdu dhabeeyso qorshaha ay baadhe Annika Nordgren Christenssen maanta soo hor dhigtay dawladda.\n- Waxaan iminka rajeeyn in aannu heli doonno dhabbadii aannu u mari laheyn sidii looga bixi lahaa baahida ciidanka difaacu u qabo howl-wadeenno. Waxaan sidoo kale rajeeynayaa in baaritaankan la soo ban-dhigey uu taageero ku yeesho garabyada xisbiyada kala duwan. Xitaa haddii ay dawladdu gacanta ku hayso furihii ay dib ugu soo celin lahayd howlihii shaqada qaranka, sida uu sheegay wasiirka difaaca ee dalka Sweden Peter Hultqvist (S).\nBaaritaanka maanta dawladda loo gudbiyey ayaa dib loogu kala diri doonaa hayadaha uu khuseeyo sidii ey uga soo fikir dhiiban lahaayeen muddo afar bilood ah. Iyadoona jawaab laga fileyo ugu dambeeyn 30-ka bisha jannaayo ee sannadka foodda innagu soo haya 2017.\nBulshada Sweden oo badankood taageersan shaqada qaranka


Wararka Maanta: Isniin, Jan 21, 2013-Maamulka Khaatumo oo soo dhaweeyay Aqoonsigii ay Dowladda Mareykanku siisay Dowladda Federaalka Soomaaliya\nIndha-Sheel wuxuu ku tilmaamay in aqoonsigan uu ku yimid horumarka ay dowladda federaalku ka sameysay kuwaasoo uu sheegay inay kasoo billowdeen shirkii madax-dhaqameedku ku yeesheen magaalada Muqdisho kaasoo ugu dambeyn lagu dhisay dowladda federaalka Soomaaliya ee hadda xilka haysa.\nMadaxweynaha Khaatumo wuxuu baaq u soo jeediyay dowlada Soomaaliya oo uu ka codsaday inaan lagu mashquulin caasimadda Muqdisho iyo goobaha ku dhow oo keliya; balse maamulka la gaarsiiyo guud ahaan dalka Soomaaliya.\nSidoo kale, Indha-sheel wuxuu ugu baaqay maamulka Somaliland inay ka waantoobaan kala goynta dalka Soomaaliya. Iyadoo la xusuusto in Somaliland ay ku dhawaaqday inay aad uga xun tahay aqoonsiga Mareykanka ee dowladda Soomaaliya.\nMadaxweynaha Khaatummo wuxuu si kooban uga hadlay maamul u samaynta deegaannada uu maamulkoodu ka tarliyo isagoo xusay inay u dhiman yihiin deegaanno yaryar ayna dhawaan soo afjari doonaan, isagoo bulshada deegaannadaas ku nool ugu baaqay inay ka shaqeeyaan ammaanka iyo horumarka deegaannadooda.\nSi kastaba ha ahaatee, taageerada maamulka Khaatumo ee aqoonsiga Mareykanka uu siiyay dowladda Soomaaliya ayaa ahayd mid la filayay, maadaama ay mar kasta ku dooda in dalku uusan kala go’i karin, halka ay colaad baahsani ka dhex-taagan tahay maamulka Somaliland oo isaguna u ooman mar inay arkaan kala qeybsanaantii Soomaaliya ka hor 1960-kii.


Chelsea oo dagaal adag kala kulmeysa koox England kala dhisan oo dooneysa Ben Chilwell – Gool FM\nChelsea oo dagaal adag kala kulmeysa koox England kala dhisan oo dooneysa Ben Chilwell\nHaaruun June 8, 2020\n(London) 08 Juun 2020. Tababaraha kooxda Chelsea ee Frank Lampard ayaa doonaya inuu suuqa xagaagan la soo saxiixdo xiddiga difaaca kaga ciyaara kooxda Leicester City ee Ben Chilwell.\nBalse majaladda The Guardian ayaa warineysa in kooxda Manchester City ay diyaar u tahay inay ku dagaallanto saxiixa difaaca Leicester marka uu suuqa kala iibsiga xagaaga furmo.\nMacallinka Man City ee Pep Guardiola ayaa inta badan isticmaala Benjamin Mendy, halka marmarka qaar uu ku buuxiyo booska difaaca bidix xiddiga dhallinta yar ee Oleksandr Zinchenko, waxaana macallinka Isbaanishka ah uu doonayaa inuu iska xoojiyo booska dadabka bidix ee difaaca.\nSi kastaba ha ahaatee, kooxda lagu naaneyso Foxes ayaa lagu soo warramayaa inay Chilwell ku qiimeyneyso lacag ka badan qiimihii ay ku iibiyiin Harry Maguire oo xagaagii hore Manchester United ugu biiray 80 milyan oo Gini.\nLeicester ayaa xiddiga ka soo qalin jabiyay kulyaddeeda ku qiimeyneysa 85 milyan oo Gini, inkastoo wararka ay sheegayaan inuu qiimahaas ka hoos mari doono maadaama musiibadii coronavirus ay hoos u dhigtay dhammaan qiimihii xiddigaha kubadda cagta.\nMajaladda The Mirror ayaa toddobaadkii tagay warisay in 23-jirka xulka qaranka England uusan wali kooxdiisa kala hadlin mustaqbalkiisa iyo inuu doonayo ka tagista King Power Stadium, xilli kooxda Macallin Brendan Rodgers u dagaallamayso ka qayb galka tartanka Champions League xilli ciyaareedka dambe.\nHaddii ay Leicester City ku dhammeysato boosaska ugu horreeya ee kala sarraynta horyaalka, waxay fursad wanaagsan u heli doonaan si heysashada Chilwell.\nNeymar Jr oo Saaxiibadiisa kooxda Paris Saint-Germain u sheegay in…….\nArsenal oo dhabar jab kala kulantay xiddig ay doonayeen inay ku badalaan Aubameyang


Ugu Weyn Ee Irga\nSida loo diyaariyo irgu xilliga jiilaalka: cuntooyinka banaan\nIrga waa bakeer yar oo yar ama mid dhexdhexaad ah (0.8-1.8 cm dhexroor) buluug madow, yaraa oo casaan ah. Buunku waa mid aan qabyo ahayn oo adag. Waxaa laga heli karaa labadaba beeraha beerta iyo duurka. Warshadu waxay bilaabmaysaa inay hore u qaadato, dalaggu sida caadiga ah waa badan yahay. Sidaa darteed, beerista shadberry on santuuqyada dhulka waa hawl faa'iido iyo fudud.\nhttps://lezgka.ru so.lezgka.ru © Irga 2020


Qadar oo Imaaraadka uga digtay laba arrin oo halis galinkarta Rajada Somalia - Caasimada Online\nHome Warar Qadar oo Imaaraadka uga digtay laba arrin oo halis galinkarta Rajada Somalia\nQadar oo Imaaraadka uga digtay laba arrin oo halis galinkarta Rajada Somalia\nMuqdisho (Caasimada Online) – Dowlada Qadar ayaa Imaaraadka Carabta uga digtay inay ka faa’iideysato itaal darada heysata Dowlada Somalia oo iminka kasoo kabaneysa burburka daashaday.\nAmiirka dalka Qadar Sheekh Tamim bin Xamad Al Thani ayaa digniintiisa ku sheegay mid ku xeeran dhaqdhaqaaqyada Siyaasadeed ee Imaaraadka ak dhexwado Somalia ee lagu carqaladeynaayo Siyaasada qunyar socodka.\nWaxa uu Mr Sheekh Tamim bin Xamad sheegay in Somalia aysan ka bixi Karin faragalin shisheeye waxa uuna ku taliyay in dowlada Imaaraadka aysan ka dhex faa’iideysan dhibaatooyinka ka jira Somalia.\nSheekh Tamim bin Xamad, waxa uu sheegay in faragalinta Imaaraadka ee Samalia ay sababi karto laba arrin oo halis galinkarta Rajada Somalia sida:\n1-Burbur Siyaasadeed iyo mid amni oo ka dhalata Somalia, waxa uuna taa ku sheegay inay saameyn karto dalalka dariska la’ah Somalia ee iminka nabdoon.\n2-Hoos u dhac ku imaada heerkii laga filaayay Somalia oo la jaanqaada dalalka dhigeeda ah, taa oo uu Sheekh Tamim bin Xamad ku micneeyay mid xanuunjin karta dowldaha kaalinta ka qaadanaayay kabashada Somalia.\nSheekh Tamim bin Xamad, waxa uu tilmaamay in faragalinta Imaaraadka Carabta ay tahay mid qaawan oo leysaga horgeynaayo muxaafid iyo mucaaradka, waxa uuna ka digay in rajo beel lagu rido Somalia.\nDowlada Qadar ayaa garabsi Siyaasadeed ku heysata Somalia taa oo bilaabatay tan iyo wixii ka danbeeyay go’aankii ay Somalia ka qaadatay xiisada Khaliijka.\nDocda kale, Sheekh Tamim bin Xamad Al Thani ayaa Madaxda Qaranka iyo dhinacyada mucaaradka ugu baaqay wadahadal si loo dhammeeyo qalalaasaha siyaasadeed ee ka dhex aloosan.


Ciidamada AMISOM Oo Faarujiyay Degmada Qoryooley – Goobjoog News\nCiidamada AMISOM Oo Faarujiyay Degmada Qoryooley\nCiidamada AMISOM ayaa habeenkii xalay ahaa waxa ay isaga baxeen degmada Qoryooley ee gobalka Shabellaha Hoose, iyaga oo aaday dhanka degmada Buurhakaba.\nGudoomiyaha degmadaasi Maxamed Xaaji Cismaan oo u waramay Goobjoog News waxa uu sheegay in hadda degmada Qoryooley aanay joogin ciidamada dowladda iyo kuwa AMISOM, marka laga reebo ilaalo yar oo isaga iyo ku xigeenadiisa la socota.\nWaxa uu sheegay Gudoomiyaha in xilli walba ay ka baqayaan Al-shabaab in duulaan ay kusoo qaadaan degmadaasi, waxaana uu shaki geliyay sii joogistooda degmada Qoryooley.\n“Ciidamada AMISOM wey ka baxeen Qoryooley, waxaan ka baqaynaa Al-shabaabka in dagaal nagu soo qaadaan, degmada horay waxaa uga baxay ciidamada Milatariga, hadana anaga waxaa laga yaabaa in aan baxno maxaa yeelay ilaalo yar baan wadanaa, ciidan kalena meesha kuma hayno” ayuu yiri gudoomiyaha.\nSidoo kale gudoomiyaha degmada Qoryooley ee gobalka Shabellaha Hoose ayaa sheegay in shacabka iyo ganacsatada ku dhaqan degmadaasi ay bilaabeen in halkaasi ay isaga barakacaan, si aanay dhibaato usoo gaarin.\nDadkii Saarnaa Markabka Nawaal 3 Oo Si Nabad Ah Ku Tagay Boosaaso (Sawirro)\nFast essays – unique essay authoring assistance, 24/7 from the internet make it easier for affordable and as well as effective professional reports\nFast essays - unique essay authoring assistance, 24/7 from the internet make it easier for affordable and as well as effective professional reports


Wararka Maanta: Axad, May 6 , 2012-Taliyaha cusub ee Howgalka AMISOM oo sheegay in howl-galkooda ay ku baahin doonaan Soomaaliya oo dhan\nJen. Gutti ayaa sheegay in ciidammo ku filan inay howshan qabtaan ay joogaan dalka, wuxuuna sheegay in qorshahoodu yahay inay dalka Soomaaliya oo dhan ka dhigaan goobo ammaan ah.\n"Goobaha aan tagayno waxaa ka mid ah gobollada Koonfurta iyo kuwa dhexe ee Soomaaliya, waxaana isku diyaarinaynaa inaan gacan ka geysanno sidii looga saari lahaa Al-shabaab dhulka ay hadda ku sugan yihiin," ayuu yiri taliyaha oo hadalkan uu noqonayo kii ugu horreeyay oo uu bixiyo tan iyo markii uu xilka la wareegay.\nTaliyaha cusub ayaa xilka kala wareegay Jen. Fred Mugisha oo muddo bilooyin ah xilkan hayay, waxaana uu sheegay Arbacadii lasoo dhaafay oo uu xilkan sida tooska ah ula wareegay inuu howsha halkeedii kasii wadi doono.\nCutubkii ugu horreeyay AMISOM oo gaaraya 100-askari oo la geeyo meel ka baxsan Muqdisho ayaa waxaa la geeyay bishii hore magaalada Baydhabo ee gobolka Bay, waxaana la sheegay inay hordhac u yihiin 2,500-askari oo AMISOM ah oo loogu talogalay inay ka howlgalaan gobollada Bay iyo Bakool.\nUgu dambeyn, taliyaha AMISOM wuxuu sheeagy in dalka Kenya uu si rasmi ah uga mid noqday howgalka Midowga Afrika ee Soomaaliya ka socda, ayna dhawaan ka filayaan dalka Sierra Leone ay hal batalyan oo ciidammo ah kusoo biiri AMISOM.


Home News Maxay Qatar ka tiri Qarxii lagu dhamaaday ee Muqdisho ka dhacay\nMaxay Qatar ka tiri Qarxii lagu dhamaaday ee Muqdisho ka dhacay\nDowladda Qatar oo kamid ah wadamada saaxiibka dhow la ah Soomaaliya ayaa si kulul u cambaareysay qarixii shalay ka dhacay Magaalada Muqdisho, kaasi oo khasaare isugu jira dhimasho iyo dhaawacba uu ka soo gaaray dad shacab ah.\nWar qoraal ah oo ka soo baxayy wasaaradda Arrimaha dibadda dowladda dalkaasi Qatar ayaa lagu sheegay in si weyn ay ugu xuntaya falkaasi oo galaaftay noloshada dad shacab ah.\n“Dowladda Qatar waxay caddeynaysaa mowqifkeedi ku aadan in aan marnaba raali ka noqon doonin falalka sidan oo kale u dhaca ,sababkasta ay jirto marna raali kamanihin in shacab la dhibaateeyo,waana cambaareynaynaa ka dowlad ahaa”. ayaa lagu yiri qoraalka ka soo baxay wasaaradda arrimaha dibadda ee Qatar.\nUgu dambeyntii xukuumadda Dooxa waxay dowladda Soomaaliya iyo shacabkeeda ay ugu tacsiyadeysay dadkii ku dhintay qaraxaasi, iyadoo kuwo dhaawaca u rajeysay in ilaahay uu bogsiiyo


Daawo Muuqaal: Xuutiyiinta Yemen oo Sucuudiga ku Garaacay Gantaalo Halis ah iyo Khasaaraha ka dhashay (Video) | Arrimaha Bulshada\nHome News Daawo Muuqaal: Xuutiyiinta Yemen oo Sucuudiga ku Garaacay Gantaalo Halis ah iyo Khasaaraha ka dhashay (Video)\nDaawo Muuqaal: Xuutiyiinta Yemen oo Sucuudiga ku Garaacay Gantaalo Halis ah iyo Khasaaraha ka dhashay (Video)\nBulsha:- Ciidamada Sacuudiga ayaa sheegay in ay soo rideen toddobo gantaal oo Jabhadaha Xuutiyiinta ah ee Yemen ay Sucuudiga ku soo rideen.\nSaddexda gantaal waxaa lagu riday magaalada caasimadda ah ee Riyadh, hal ruux oo uu ku dhacay burbur gantaal ayaana geeriyooday, sida ay saraakiishu sheegeen.\nAxaddii ayay ku beegnayd sannad guuradii saddexaad ee ka soo wareegtay markii xulafada uu Sacuudiga hoggaaminayo ay ku duushay Yemen.\nJabhadaha Xuutiyiinta ah waxay bartilmaameedsanayeen dhawr goobood oo uu ku jiro garoonka caalamiga ah ee diyaaradaha ee magaalada Riyadh.\nXulafadu waxay Iiraan ku eedeeyeen in ay Xuutiyiinta u gayso gantaallo, arrintaas oo ay diiday Tehran.\n“Rabshadaha iyo ficillada daran ee ay wadaan Xuutiyiinta ay Iiraan taageerto waxay caddayn u tahay in Iiraan ay wali sii waddo kaalmada milatari ee ay siiso ururkan hubaysan” ayuu yiri Turki al-Malki oo afhayeen u ah xulafada.\nWuxuu intaas ku daray “in gantaallada riddada dheer ee magaalooyinka lagu soo ganayo in ay tahay arrin cusub oo soo korortay.”\nGoobjoogeyaal Riyadh ku sugan ayaa sheegay in ay maqleen qaraxyo ayna arkeen uuro.


Wararka Maanta: Isniin, July 30, 2012-Beelaha Shanaad oo dibadbax casho ah ka dhigay gudaha Xarunta uu ka socdo shirka Ansixinta Dastuurka Cusub\nQaar ka mid ah xubnaha beelahan uga qaybgalaya shirka ansixinta dastuurka ayaa sheegay inay talaabadan u qaadeen sidii ay u muujin lahaayeen inay beelaha kale ee Soomaaliyeed la mid yihiin.\n"Waxyaabaha aan ka cabanayno waxaa ka mid ah culeyska fara badan 21-kii sano ee lasoo dhaafay na dul saarnaa, kuwaasoo aan ka dhaxalnay dhibaatooyin fara ay ka mid yihiin qax iyo barakac iyo in naloogu yeero looma aaraan," ayay tiri Wiilo Qamiis Cabdullaahi oo ahayd haweeney ka mid ah beelaha Shabaad ee shirka ka qaybgalaysa.\nHaweeneydan waxay sheegtay inay ku faraxsan tahay dastuurka cusub ee la doonayo in Soomaaliya salka loogu dhigo dowladnimo taam ah, balse waxaan ka codsanaynaa guddiga dastuurka in beelaha Soomaaliyeed laga dhigo shan beelood oo siman.\nGuddiga farsamada ee loo saaray fududeynta ansixinta dastuurka ayaa waxay ka dalbadeen ergada beesha shanaad ee gadoodka sameeyay inay cashadooda u soo gudbiyaan qaab qoraal si wax looga qabto, balse ay joojiyaan dibadbaxa xarunta ay ka dhex sameynayaan.\nXubnaha beesha shanaad ee maanta cabashada sameeyay ayaa waxay sheegeen inaysan cabashadooda joojin doonin inta ay ka helayaan xuquuqdooda, iyadoo tani ay noqonayso markii ugu horreysay oo ay xubnaha beelaha shanaad sameeyaan cabasho noocan oo kale ah.\n7/30/2012 3:17 AM EST


Tower of Babel in Somali\nDhulka oo dhammuna wuxuu ahaa isku af iyo isku hadal keliya.\nWaxaana dhacday markay xagga bari u sii socdaaleen inay waddankii Shincaar meel bannaan ka heleen; oo halkaas ayay degeen.\nOo waxay isku yidhaahdeen, Ina keena, aynu leben samaysannee, oo aynu aad u dubnee. Oo waxay dhagaxa meeshiisa u haysteen leben, nuuradda meesheedana dhoobo.\nOo waxay yidhaahdeen, Ina keena, aynu magaalo dhisannee, iyo munaarad dhaladeedu samada gaadho, oo aynu magac yeelannee, waaba intaasoo aynu dhulka dushiisa oo dhan ku kala firidhnaaye.\nRabbiguna wuxuu u soo degay inuu arko magaaladii iyo munaaraddii ay binu-aadmigu dhisayeen.\nOo Rabbigu wuxuu yidhi, Bal eega, iyagu waa isku dad keliya, oo dhammaan isku af keliya bay leeyihiin, oo waxanuna waa waxa ay bilaabayaan inay sameeyaan, oo haatan wax ka hor joogsan doona waxay damcaan inay sameeyaan ma jiraane.\nIna keena, aynu degnee, oo halkaas aynu afkooda iskaga qasnee, yaan midna midka kale hadalkiisa garanine.\nKolkaasaa Rabbigu halkaas ka kaxeeyey oo ku kala firdhiyey dhulka dushiisa oo dhan, oo dhisiddii magaaladii way joojiyeen.\nSidaas daraaddeed magaceedii waxaa loo bixiyey Baabel, maxaa yeelay, halkaasaa Rabbigu afkii dhulka oo dhan iskaga qasay; oo halkaasuu Rabbigu ka kaxeeyey iyagii oo ku kala firdhiyey dhulka dushiisa oo dhan.\nTower of Babel in Cushitic languages\nBorana, Hadiyya, Kambaata, Somali


Guddoomiyaha Gobolka Banaadir Oo Ku Wajahan Dhuusamareeb - Awdinle Online\nGuddoomiyaha Gobolka Banaadir ahna Duqa Muqdisho Cumar Maxamuud Maxamed Finish ayaa Maanta ku wajahan yihiin Magaalada Dhuusamareeb ee Caasimadda maamulka Galmudug.\nSafarka Guddoomiye Cumar Finish ayaa xubno hor dhac ah shalay usii diray Dhuusamareeb, kuwaasi oo isugu jiray shaqaale ka tirsan Xafiiskiisa iyo Agaasijmayaal ka mid ah Maamulka Gobolka.\nUjeedka Safar Duqa Muqdisho ayaa waxaa uu yahay sidii uu uga qeyb geli lahaa Shirka Madaxda dowladda Federaalka Soomaaliya iyo kuwa maamul Goboleedyada uga furmayo Caasimadda Galmudug.\nDhuusamareeb ayaa waxaa ku sugan Madaxweyne Maxamed Cabdullaahi Farmaajo, Ra’iisul Wasaare Xasan Cali Kheyre iyo dhammaan Madaxda maamul Goboleedyada, iyagoo halkaas uga socda kulamo gaar gaar ah.\nAmmaanka guud ee Magaalada Dhuusamareeb ee Xarunta Maamulka Galmudug ayaa siweyn loo adkeeyay, isla markaana waxaa sugida amniga iska kaashanaya Ciidanka dowladda Federaalka iyo kuwa Maamulka Galmudug.\nPrevious articleCiidamada dowladda Libya oo u jiheystay magaalada Sirte\nNext articleWasaaradda waxbarashada XFS oo soo xirtay imtixaanka shahaadiga ee dowladda+


Xeer Ilaaliyaha Qaranka oo rajo ka muujiyay in Somaliya ay ku guuleysato Dacwada Badda | Baydhabo Online\nXeer Ilaaliyaha Qaranka oo rajo ka muujiyay in Somaliya ay ku guuleysato Dacwada Badda\nXeer ilaaliyaha Guud ee Qaranka Dr. Axmed Cali Daahir ayaa rajo ka muujiyay in Dowladda Somaliya ay ku guuleysato Dacwada u dhaxeysa Somaliya iyo Kenya ee ku aadan dhanka Badda.\nDr. Axmed Cali Daahir oo gaaray Magaalada Hague ee dalka Holland ayaa sheegay in berito ay bilaabanayso arimaha la xiriira Dacwada, laakiin arinta beri loo fariisanaayo ay tahay is-hor istaag Kenya ay ku sameysay sii socoshada Dacwada Badda.\n“Dulucda Dacwadda weli lama gaarin, kulanka berri Maxkamaddu waxeey ku dhageysaneysaa dooda Kenya ay ku hor istaageyso in Dacwadu sii socoto & dowladda Soomaaliya oo sheegtay in aysan dooneyn in ay wax wadahadalo ah kala gasho Kenya arrintaas.” Ayuu yiri Dr. Axmed Cali Daahir,\nMaalinta Beri ah oo arimaha Dacwada ay bilaaban doonto ayaa waxaa hadalka lagu bilaabi doonaa Dowladda Kenya, gaar ahaan Garyaqaanka Kenya u doodaya.\n“Garyaqaanka Kenya ayaa maalinta berri hadalo ka jeedinaya Maxkamadda, annagu maalinta Talaaddada ah ayaanu ka hadli doonaa, waxaanna 100% rajo wanaagsan ka qabnaa in Soomaaliya ay ku guuleysan doonto dacwadda, waana sidaa sida saxda ah marka laga eego sida sharciga caalamiga ah uu dhigayo” Ayuu yiri Xeer Ilaaliyaha Qaranka.\n“Kenya waxeey tiri muranka badda waxaa ka wadahadlaya Kenya & Soomaaliya, looma baahna in Maxkamadda caalamigu soo farageliso, Dowladda Soomaaliyana arrintaasi gaashaanka ayeey u daruurtay, maadaama kulamo badan oo labadda dal horay u dhexmartay lagu guuleysan waayey” Ayuu yiri Xeer Ilaaliyaha Qaranka, wuxuuna intaasi raaciyey in wefdigiisa ay maanta gelinta dambe & caawa ku soo biiri doonaan xubno kale oo ka kala socda Dowladda, ururada bulshada & aqoonyahanno.


WAR CUSUB: Imaaraadka Carabta oo hardan ugu jira inuu gacanta ku dhigo Dekadaha ka baxsan Muqdisho | kowtharmedia.com\nHome WARAR WAR CUSUB: Imaaraadka Carabta oo hardan ugu jira inuu gacanta ku dhigo Dekadaha ka baxsan Muqdisho\nAmiirka Xarakada Al-Shabaab Axmed Cumar Abuu Cubeydah ayaa jeediyay Kalimad cusub oo uu kaga hadlayo Xaaladda Soomaaliya iyo awoodaha ku loolamayo sidii ay ula wareegi lahaayeen ilaha dhaqaalaha dalka.\nAxmed Cumar Abuu Cubeydah,Hogaamiyaha Al-Shabaab,ayaa si qoto dheer kaga hadlay Khilaafka siyaasadeed ee hareeyay Dowladda Federaalka Soomaaliya iyo Imaaraadka Carabta ee sababay inuu xumaado Xiriirka Labada Dowladood.\nMar uu ka hadlayay kaalinta Imaaraadka Carabta uu ku leeyahay duulaanka lagu soo qaaday dalka ayuu Yiri”Sidoo kale Imaaraatka ayaa baratan adag ugu jira siduu gacanta ugu dhigi lahaa Dakada ka baxsan Muqdisho, Talisyo ciidanna ugu yeelan lahaa badda Cas, waxay labada dowladoodba [Turkiga iyo Imaaraatka] sabab u noqdeen dhismaha ciidamo calooshood u shaqeystayaal ah oo iyaga ka amar qaata. Danta ay ka leeyihiina waa in Umadda lagu xasuuqo, Hantideedana lagu boobo”.\nSidoo kale,Amiirka Guud ee Al-Shabaab ayaa Shacabka Soomaaliyeed wuxuu ku baraarujiyay iney taageeraan dagaalyahanada Al-Shabaab ee uu sheegay iney hortaagan yihiin wuxuu ugu yeeray cadowga Hororka ah.\nXarakada Al-Shabaab ayaa dagaal xooggan kula jirta Ciidamada Dowladda Federaalka Soomaaliya oo kaashanaya AMISOM.\nPrevious PostSAWIRO: Soomaaliya oo Beesha caalamka kala kaashaneysa ka hortagista masiibooyinka soo noq noqday Next PostDad ku dhintay dhismo ay roob kaga Onkoranayeen oo ku soo dumay degmada Xamarweyne


Maxaa sababay nidaam-darrada ka jirta dalka Liibiya? | Warmaalnews.com\nDalkani saliidda qaniga ku ah, oo marin muhiim ah u ah kumannaan muhaajiriin ah oo u safraya dhinaca Yurub, ayaa xilliyadii hore ayaa waddanka ugu wanaagsan dhanka nolosha ee qaaradda Afrika, waxaana dadka dalkaasi ay heli jireen daryeel caafimaad iyo waxbarasho lacag la’aan ah.\nBalse xasilloonidii keentay barwaaqadani ayaa haatan la burburiyay, waxaana caasimada Tripoli ay haatan noqotay goob dagaal culus uu ku dhex marayo xoogag iska soo horjeeda, waxaana hakad uu ku yimid wadaxaajood la doonayay in dib loogu dhiso dalkaasi.\nYaa maamula dalkaasi?\nWaddankaasi waxaa ka jiro maleeshiyaad hubeysan oo kala taageera maamullada isku haya siyaasadda dalkaasi.\nMaamulka ka dhisan Tripoli ee caalamku aqoonsan yahay ayaa ah mid ka mid ah dhinacyada isku haya xukunka dalka. Dolwaddani ayaa waxaa hoggaamiyo ra’iisalwasaare Fayez Sarraj oo ah nin injineer ah. Sarraj waxa uu Tripoli yimid bishii Maarso ee sanadkii 2016, afar bilood uun ka dib markii lagu heshiiyay in la dhiso dowlad midnimo qaran.\nSaddexdii sano ee la soo dhaafay, waxa uu isku dayay in uu taageero ka helo maleeshiyaad iyo siyaasiin dhawr ah balse awood badan kuma uu laha inta badan gudaha dalkaasi.\nWaxaa sidoo kale jira maamulka Tobruk oo uu ka mid yahay baarlamaankii la soo doortay sanadkii 2014 ka dib doorashooyinkii lagu murmay.\nKa dib markii kooxihii maamulayay Tripoli ay diideen in ay wareejiyaan maamulka magaaladaasi 2014-ka, ayaa xildhibaannada cusub ee la soo doorto waxay u guureenmagaalada dekedda ah ee Tobruk, 1,000km u jirta casimadda Tripoli, waxaana xildhibaannadani la socday xukuumaddii hore.\nSanadkii 2015, qaar ka mid ah xubnaha baarlamaanku waxay taageerayeen heshiiskii Qaramada Midoobey garwadeenka ka ahayd ee lagu soo dhisayay dawlad midnimo qaran, hase yeeshee baarlamaanku ayaa wali diidan inuu aqoonsado, waxa uuna ku gacan seyray dedallada lagu qaban-qaabinayo doorashooyin cusub, sababtoo ah waxay doonayaan in jago muhiim ah loo ballan qaado janaraal Khalifa Xaftar, oo ah hoggaamiye milateri ah oo awood leh oo hoggaaminaya ciidamda awoodda badan ee loo yaqaan Ciidanka Milatariga Liibiya.\nQaar ka mid ah maamulkaasi Tobruk ayaa waxay qabaan aragti ah in Janaraal Xaftar uu u hamuun qabo inuu noqdo “Sisi-ga Liibiya”, taa oo ay ula jeedaan Janaraal Cabdulfataax Al-Sisi, oo inqilaab ku qabsaday awoodda waddanka deriska ah ee Masar.\nQoriga ayaa haatan xukuma dalkaasi Liibiya, waxaana dadka arrimaha amniga falanqeeya ay sheegayaan in Liibiya Liibiya ay tahay suuqa ganacsiga ee hubka. Waxaa waddankaasi ka buuxa hubkii laga qaatay keydka maamulkii Qadaafi iyo kan ay waddanka soo geliyeen waddamada kale ee kala taageeraya kooxaha isku haya siyaasadda waddankaasi.\nTaageerada kooxaha maleeshiyaadka ah ayaa ku xiran cidda ay ka arkaan dantooda, si ay waddanka uga sii jiraan.\nMaxay ka mideysnaan jireen?\nWaxay ka mideysnaayeen nacaybka Qadaafi – laakiin wax kale ma jirin. Ma jirin koox kaliya oo mas’uul ka ah kacdoonka ka jiri waddankaasi. Maleeshiyaadka ayaa waxa ay ka dagaalamayeen magaalooyin kala geddisan, waxa ayna u dagaalamayeen danahooda.\nWaxay sidoo kale u kala duwan yihiin mabaa’diida- qaarkood ayaa ah mintidiin ama Muslimiin qunyar-socod ah, qaar kale ayaa ah gooni u goosad ama kuwa doonaya xukun boqortooyo, halka kuwo kale ay yihiin kuow aragti furan. Intaas waxaa dheer, malleeyshiyaadka waxaa lagu kala qaybiyaa xarumo goboleed, qowmiyado iyo maxaliga ah, taas oo ka dhigaysa isku dhafan dabacsan.\nIntaas waxaa dheer, in maleeyshiyaadkani ay u kala qeybsan yihiin qaab gobol, qowmiyado iyo arrimo kale, arrintaa oo ka dhigaysa kuo isku qasan.\nKa dib markii in ka badan afartan sano oo dalkaasi uu soo xukumayay nin kaligii taliye ah, waxaaba ku yar fahamka dimuqraadiyadda.\nMadaxweynihii hore ee Maraykanka Barack Obama, oo wareysi laga qaaday bishii Abril ee sanadkii 2016-ka, ayaa sheegay in qaladkii ugu xumaa ee maamulkiisa uu ahaa in uu ku guuldareystey in uu la isu diyaariyo waxa dhici kara marka laga takhluuso Qadaafi.\nWaxa uu jahawareerka Liibiya qayb ahaan ku eedeeyay ra’iisalwasaarihii Ingiriiska ee xilligaasi David Cameron oo uu sheegay in uusan wax weyn ka caawin waddankaasi Liibiya ee ku yaal woqooyiga Afrika.\nWaa sidee shacbiyadda janaraal Xaftar?\nWaa ay adag tahay in la saadaaliyo shacbiyaadda janaraal Xaftar, laakiin sanado ka hore weerarkan uu ku soo qaaday caasimadda, dad badan oo ku nool galbeedka Libya ayaa taageereo u muujinayay.\nQaar ka mid ah dadka deegaanadaasi ayaa ka careysnaa amni-darrada, dowladda daciifka ah iyo musuq-maasuq ka dhex jira maleeshiyaadka xoogga leh ee maamulayay caasimadda, waxa ayna doonayeen nin awood u leh in uu sharciga ku soo dabaalo dalka oo dhan.\nJanaraal Xaftar wuxuu in dhawaale awood u yeeshay in uu taageero ka helo qaar ka mid ah kooxaha iyo qabaa’ilada hubeysan, gaar ahaanna koonfurta dalkaasi, si ay uga barbar dagaalamaan, waxa uuna magaalooyinka yar yare e galbeedka dalkaasi ka sameystay xulufo hubeysan oo muhiim ah.\nSaameynta kooxda Daacish\nColaaddii ka dambeysay burburkii dowladdii Qadaafi ayaa kooxda la baxday dowladda islaamka ee Daacish u sahashay in ay saameyn ku yelato dalka, waxa ayna qabsatay magaalada Sirte oo ah meeshii uu ku dhashay Mucammar Al-Qadaafi.\nBalse kooxo hubaysan oo ka dhisnaa magaalada Misrata iyo gobolka bartamaha ee dalkaasi oo xilligaasi daacad u ahaa xukuumadda midnimada qaran, ayaa waxay magaaladaasi ka saareen kooxda Daacish bishii Agoosto ee sanadkii 2016 – iyaga oo taageera ka helaya reer galbeedka iyo Mareykanka.\nKooxda la baxday dowladda Islaamka ee Daacish oo ka kooban kooxo jihaad doon ah oo maxalli ah iyo dagaalyahanno shisheeye, ayaanan hadda maamulin magaalo iyo xitaa tuulo ka tirsan dalkaasi, balse wali waxay joogaan meelo ka mid ah dhulka saxaraha ahi oo ay ku dhuumaaleysanayaan. Kooxdani ayaa hadda awood ahaan wiiqantay, inkasta oo ay ka dambaysay weerarro dahwr ah oo ka dhacay caasimadda, kuwaasi oo sii wiiqay ammaanka.


SomaliTalk.com » Sweden: Hormuudka jaamacada Puntland iyo kulankii jaamacada Mälardalen\nDaabaco | Print | Faafin: SomaliTalk.com: Saturday, November 21, 2009 // 2 Jawaabood\nHormuudka jaamacada Puntland ee ku taal magaalada Garoowe mudane Maxamuud Sheekh Xaamud ayaa bisha november 2009, booqasho ku yimid dalka Sweden. Mudane Maxamud sh. Xaamud waxaa uu intii aanu iman wadanka sweden horay usoo maray wadanka Mareykanka gaar ahaan gobolka Minneapolis ee ay soomaalidu ku badan yihiin. Halkaas waxaa uu kaga soo qayb galay shirar kala duwan oo uu la galay dhinaca jaamcadaha iyo jaaliyada reer puntland ee ku dhaqan halkaas. Jaamacada Puntland state university waxaa dhidibada loo taagey sannadkii 1998-dii. Jaamacadu waxaa ay wakhtigaan xaadirka ah shaqeyneysey in ka badan toban sano. Jaamacadu waxaa ay leedahay kuliyado kala duwan oo waxbarasho. Waxaa kaloo ay jaamacadu aad u horumarisay qaabka waxbarashada iyadoo la adeegsanaayo aalada Internetka. Qofku meelkasta oo uu joogo waxaa uu isticmaali karaa qaabkaas casriga ah ee waxbarasho. Arday badan oo ka qalinjebisey jaamacada Puntland ayaa maanta ka shaqeeya hayàdaha kala duwan ee gobolada Puntland. Waxaa kaloo jira arday badan oo waxbarasho u aaday wadamo dibada ah si ay u helaan takhasus gaar ah.\nKulankii Hormuudka jaamacada Puntland state university iyo madaxda dugsiyada Eskilstuna\n19-kii bisha november ayaa madaxa jaamacada Puntland state university mudane Maxamuud sheekh Xaamud waxaa uu booqasho horay loo sii qorsheeyey ku yimid magaalada Eskilstuna oo aan sidaas uga fogeyn magaalada caasimada ah ee Stockholm. Ujeedada booqashadu waxaa ay ahayd saddex arimood:\n-La kulanka madaxda jaamacada Malardalen university ee Eskilstuna\n-La kulanka qaybo ka mid ah madaxda waxbarashada degmada Eskilstuna\n-Lakulanka Jaaliyada Puntland ee ku nool Eskilstuna.\nWaxaa mudane Xaamud kulankiisii ugu horeeyey uu la yeeshay maamulaha qabta waxbarashada ku wajahan ardayda ku cusub wadanka Sweden. Qaybtaas oo lagu magacaabo ( multicultural Unit), ama qaybta dhaqanada kala duwan,waxaa ay howsheeda ugu weyni tahay meeleynta iyo waxbarista caruurta ajnebiga ah ee muddada yar Iswiidhen joogey. Maamulaha oo lagu magacaabo Lena Hallander ayaa waxaa ay warbixin dheer ku sharaxday qaabka ay ardayda u caawinaan. Waxaa kaloo ay maamuluhu sheegtay muhiimada ay leedahay in ardaygu barto afkiisa hooyo. Cilmi baaris badan ayaa waxaa ay caddaysay xiriirka ka dhexeeya aqoonta uu ardaygu u leeyahay luqadiisa hooyo iyo luqada cusub ee uu baranaayo, ayay tiri Lena Hallander. Wadanka Sweden waxaa uu ka mid yahay wadamada aad xooga u saara in ardayda ajnebiga ah ee ku dhaqan Iswiidhen helaan fursad ay luqadooda hooyo ku bartaan. Mudane Xaamud ayaa isna waxaa uu sharaxay sababta keentay in arday badan oo soomaali ahi aaney aqoon akhrista iyo qoritaanka. Sababta ugu weyn ee arinkaas keenta waxaa weeyaan iyadoo qaybo badan oo Somaaliya ka mid ah dagaal muddo dheer ka jirey.Taas oo dhalisay in waalidku ay xooga saaraan siddii ay dagaalka uga badbaadi lahaayeen.Waxaa dhacda in reerku marar badan qaxo ama aaney haysanba dhaqaale ay ku bixiyaan waxbarashada caruurta. Waxaa maamulaha shirka ku weheliyey laba maamule ku xigeen. Waxaa kaloo shirka ka qayb qaatay qaar ka mid ah macalimiinta Soomaaliyeed ee wax ka dhiga magaalada Eskilstuna.\nWaxaa la isku raacay in jaamacada Puntland state university iyo hayàda maamusha waxbarashada caruurta ajaaniibta ah ay yeeshaan xiriir joogto ah. Iyagoo mar walba isweydaarsanaaya waxii warbixin ah ee caawinaad u noqon karta waxbarista ardayda soomaaliyeed ee ku dhaqan guud ahaan Iswiidhan gaar ahaana magaalada Eskilstuna.\nMaamulaha waxaa ay sheegtay in hay àdoodu diyaar u tahay waxii iskaashi ah ee lagu horumarinaayo waxbarashada ardayda soomaaliyeed.\nLa kulankii madaxda jaamacada Mälardalen\nGelinkii dame ee 19-ka bisha november ayaa Mudane Maxamuud sh.Xaamud la kulmay madax ka socotey jaamacada Mälardalen oo ay hogaamineysey Madaxa waaxda xiriirka dibada ee jaamacada Mälardalen Mrs Gudrun Paulsdottir\nMadaxa jaamacda ayaa kadib kolkii ay soo dhoweysey waftiga jaamacada Puntland sate university waxaa ay warbixin dheer kaga warantay jaamacada Mälardalen University. Sida ay madaxa waaxda xiriirka caalamigu sheegtay waxaa jaamacada dhigta arday gaareysa ilaa 14 kun oo arday.Waxaa jaamacada ka shaqeeya dad gaaraaya ilaa 900 oo qof. Laba boqol oo qof oo dadkaas ka mid ah waxaa weeyaan shaqaale caadi ah sida kuwa ka shaqeeya xafiisyada iyo kuwa dhinaca farsamada qaabilsan. Inta kalena waa macalimiin iyo cilmibaarayaal kala duwan. Jaamacadu waxaa ay leedahay barnaamijka ugu weyn ee xagga kalkaaliyayaasha caafimaadka kolkii la eego guud ahaan wadanka Iswiidhan. Barnaamijyada kale ee aad u balaaran waxaa ka mid ah, kan macalimiinta iyo mid ku wajahan dhinaca tammarta. Jamaacadu waxaa ay xiriir balaaran la leedahay jaamacado badan oo kuyaal meelo kala duwan oo dunida ka mid ah. Waxaa ka mid ah wadamo badan oo yurub ah iyo kuwa kale sida Jaban, Tayland, Kuuriya iyo shiinaha. Dhinaca Afrika waxaa ay jaamacadu xiriir waxbarasho la leedahay koonfur afrika, Musanbiig iyo Tanzaaniya.\nHormuudka jaamacada Puntland waxaa uu ka waramay sida ay u shaqeyso jaamacada Puntland state university iyo qaybaheeda kala duwan. Waxaa kaloo mudane Xaamud uu ku dheeraaday heerarkii kala duwanaa ee ay jaamacadu soo martay iyo weliba himilooyinka ay higsaneyso. Waxaa kaloo hormuudka jaamacada Puntland tusaale ka bixiyey meelaha ay labada jaamacdood ka wada shaqeyn karaan.\n“Waxaanu haysanaa qorax aad u badan iyo weliba dabeyl xad-dhaaf ah oo haddii aanu helo wadashaqeyn caalami ah, aad loo hurumarin karo. Waxaa la abuuri karaa tammar aad u badan oo dabooli karta baahida loo qabo korontada iyo waxyaalaha la xiriira, ayuu yiri mudane xaamud. Meelaha kale ee jaamacada Puntland iyo jaamacada Mälardalen ee Sweden ay ka wada shaqeyn karaan waxaa ka mid ah isdhaafsiga ardayda iyo macalimiinta.\nMadaxa xiriirka caalamiga ee jaamacada Mälardalen waxaa ay iyana sheegtay in jaamacadeedu ay aad u xiiseyneyso iney jaamacada Puntland kala shaqeyso qaybaha aan kor kusoo sheegnay. Ugu dameyn waxaa ay madaxa xiriirka caalamiga ee jaamacda Mälardalen ka codsatay mudane xaamud in jaamacada Puntland ay soo gudbiso warbixin iyo qorshaha ku saabsan dhinaca wadashaqeynta labada jaamacadood, taas oo uu mudane xaamud balanqaaday. Warbixntaas waxaa lagu faafin doonaa dhamaan kuliyadaha kala duwan ee jaamacada Mälardalen si ay macalimiinta iyo cilmibaadhayaashu u soo dersaan qaabka ugu wanaagsan ee ay labada jaamacdood ku wada shaqeyn karaan. Waxaa kaloo la isku raacay in labada jaamacdood ay si joogto ah u wada xiriiraan ayna mar walba isdhaafsadaan waxii warbixin ah.\nJaaliyadda Puntland ee Eskilstuna iyo la kulankii hormuudka jaamacada Puntland\nBooqashadii hormuudka jaamacada Puntland ee Magaalada Eskilstuna waxaa lagu soo afjaray kulan dhexmaray waftiga jaamacada iyo jaaliyada Puntland ee Eskilstuna. Shirkaasi waxaa uu ahaa mid aad loo soo agaasimey. Waxaa uu mudane xaamud jaaliyada uga waramay xaalada guud ee gobolada Puntland. Warbixintaasi waxaa ay u badnayd dhinaca waxbarashada iyo heerarkeeda kala duwan. Waxaa kale oo uu Mudane xaamud xusay kaalinta laga doonaayo dadka reer puntland ee ku nool guud ahaan wadanka Iswiidhan, gaar ahaana magaalada Eskilstuna. Hormuudka jaamacadu waxaa uu sheegay in loo baahan yahay in la taageero jaamacada puntland iyo guud ahaan tacliinta dalka. Waxaa uu ku celceliyey mudane xaamud muhiimada ay tacliintu leedahay iyo horumarka ay wadan gaarsiin karto.\nWaxaa kaloo uu hormuudku sheegay in jaamacada Puntland la balaarinaayo laguna daraayo qaybo kale oo dhismayaal ah.Sidaas darteed loo baahan yahay in jaaliyadaha Puntland ee dibada ku dhaqani taageeraan qorshahaas. Haddii kaalmo iyo taakuleyn dibada ah la helo waxaa yaraanaaya lacagta laga qaado ardayda ayuu yidhi mudane xaamud.\nJaaliyada Puntland ee Eskilstuna oo leh gudi firfircoon waxaa ay balanqaaday in ay ka qayb qaadan doonaan dhaqaalaha lagu horumarinaayo jaamacada Puntland.\nSu àalo iyo war-kala qaadasho ka dib waxaa ay waftiga puntland university iyo qaybo ka mid ah jaaliyada Puntland ee Eskilstuna kuwada casheeyeen xarunta jaaliyada Puntland ee Eskilstuna.\nWaxaa xaflada lagu soo xiray tix gabay oo ay jaaliyada Puntland ugu talo galeen munaasabadan. Tixda oo dheerayd waxaa ay ka hadleysey muhiimada waxbarashada.\nWaxaa tixda loogu magac daray: QALINKA TAAGEERA.waxaana ereyadii ka mid ahaa.\nQAARAAN BILEEDKA QALINKA IYO QORSHAHA DHIIBA\nQALBIGANA RAACSHA OO QALINKA TAAGEERA\nQOWS_WALBOW SHAQADAADA QABO QAADIRNA ADEECA\nQADARTA IYO XUKUNKANA WALEE QAADIR BAA QORAYE\nEE QALBIGAAGA GELI INAAD QALINKA TAAGEERTO\n2 Jawaabood " Sweden: Hormuudka jaamacada Puntland iyo kulankii jaamacada Mälardalen "\nWednesday, November 25, 2009 at 5:50 am\nAad baan marka hore ugu faraxsanahay in Jaamacada Puntland booqasho ku timaado wadamo horay ugu maray waxbarashada. Sweden waxeey ka mid tahay wadamada aadka ugu hormaray cilmiga technologyga, sidaas darteed waxaan kula talin lahaa in Puntland University ka faa’iideeysato inteey joogaan Sweden ineey xiriir wanaagsan la sameeystaan Jaamacadaha Technology:ga horumarka ka sameeyay. Inkasta oo aanan joogin Sweden, waxaan kula talin lahaa ineeey fursad qaaliya tahay ineey booqdaan jaamacada Chalmers University ee Gothenburg. Waxeey kaalin fiican kaga jirtaa 100:ka jaamacadood ee aduunka ugu horeeya dhinaca technology:ga iyo Engineering:ka, dhaqaale xoog lehna uga soo xaroodo research:ka eey u sameeyaan shirkado caan ka ah aduunka oo eey ka mid yahiin Cisco, Intel, Xlink iyo kuwa kaleba.\nSunday, November 22, 2009 at 2:56 am\nsalaan ka dib. waa horumar aad u wanaagsan, xiriirka jaamacada puntland state university iyo Jaamacada mlardalen ee Sweden.jaaliyada puntland ee Magaalada Eskilstuna, sweden waa runtii jaaliyad aad u fir-fircoon, mudana in jaaliyadaha kale ku daydaan. Waxaan horay u akhristay booqashadii wasiir ku xigeenka arimaha gudaha puntland mudane xoosh iyo ku xigeenka hormudka jaamcada boosaaso ay ku tageen magaaladaas Eskilstuna, sweden.


Nagal soor xiriir\nUjeedada ururka Somali Community Center of Colorado: waxa ay ku saabsantahay:\nCaawinta dadka Soomaaliyeed ee dagan gobolka Colorado, khaas ahaan, dadka daggan magaalada Denver iyo agagaarkeeda. Waxaan ka caawinaa bulshada arimo dhaqan ahaaneed, bulsho ahaaneed, iyo luqad ahaaneedba, anagoo waliba ufidinna bulshada reer Denver mashaariic kla duwan oo xasaasi ah.\nWaxaa la aasaasay ururkaan (SCCC) sanadkii 1999, waxaana loo aasaasay wacyi galin dhaqan iyo horumarinta waxbarashada ummadda Soomaaliyeed ee daggan magaalada Denver iyo nawaaxigeeda. Waxaa kale oo ururka loo abuuray in uu caawiyo qoysaska Soomaaliyeed ee qaxootinimada ku soo galay gobolka Colorado.\nUrurka Somali Community Center waa urur samofal ah oo ka diiwaan gashan hay’adda gobolka Colorado, iyo dowladda guud ee dalka Maraykankaba. SCCC waxa ay leedahay aqoonsiga loo yaqaan IRS Code (501) (c) (3). Shaqaalaha SCCC waxa ay isugu jiraan kuwo khibrad iyo aqoon uleh luuqado kala duwan, maamul, iyo arimo bulsho, intaba. Guddiga sare ee Ururku waxa uu ka koobanyahay: ganacsato, aqoonyahanno, iyo odayaal soomaaliyeed oo ka kala yimid dhammaan beelaha Soomaaliyeed.


Maxaan u baahan nahay inaan ogaado ka hor intaanan soo guurin? - Tenants Victoria\nMaxaan u baahan nahay inaan ogaado ka hor intaanan soo guurin?\nHeshiiska kireysiga (ijaar)\nHaddii codsigaaga ah inaad guri kireysato aad ku guuleysato, waxaad gelaysaa heshiis ijaar. Ijaarada badidoodu waa heshiisyo qoran, inkastoo qaar ay yihiin heshiis afka ah.\nWaxaa jira laba nooc oo ah heshiisyada ijaarka: wakhti go’an iyo mid xilli xilli ah. Ijaarada wakhtiga go’an waxay kuu ogolaanayaan inaad kireysato guri wakhti go’an, badanaa 6 ama 12 bilood, meeshaas oo ijaarada xilli xilliga ahi badanaa ay u socdaan bil bil.\nIjaarku waa heshiis sharci ku qabanaya ah iyo kharashaad ayaa guud ahaan aad gelaysaa haddii aad go’aansato inaad u baahan tahay inaad baxdo ka hor intaysan dhammaan wakhtiga go’ani. Ka raadso tallo adeegaaga guriyeynta ardeyda ama Ururka Kireystayaasha (Tenants Union/Tenants Victoria) haddii aad dooneysid inaad jebisid heshiis ijaar.\nHeshiisyada kireysigu badidoodu waxaa loogu talagalay wakhti go’an 6 ama 12 bilood, oo ayan ku dhicin sannad waxbarashadeedka. Tani waa tixgelinta ugu weyn haddii aad qorsheynaysid inaad sameysato guri la wadaago ama aad kireysato guri kiro ah adiga nafsadaadu. Waxay noqon kartaa wax kharash badan oo ku carqaladeeya haddii ay tahay inaad hesho guri cusub badhtamaha xilliga waxbarashada ijaarka 6 bilood ahi wuu dhacay mulkiilahaaguna ma cusbooneysiin doono. Waxay sidoo kale noqon kartaa wax adag oo kharash badan inaad jebiso heshiis ijaar ka hor taariikhda uu dhammaanayo, ama inaad hesho qof kaala wareega qolkaaga sababtoo ah xilligii waxbarashadu wuu dhammaaday waxaanad dooneysaa inaad guurto.\nXasuuso inaad xaq u leedahay inaad kala hadasho shuruudaha heshiiska ijaarka maadaama aysan jirin wax sabab ah oo aadan u weydiin karin mulkiilaha ama maareeyaha guriga ardeyda inuu bedelo xilliga ijaarka si uu ugu haboonaado sannad waxbarashadeedka. Ma jiro wax sharci ah oo doonaya inuu heshiiska ijaarku noqdo 6 ama 12 bilood.\nKa hor intaadan saxiixin heshiis ijaar\nu akhri heshiiska ijaarka si taxadar leh ogowna waxaad saxiixeyso. Ijaarku waa heshiis sharci ahaan ku qabanaya—weligaa waxba ha saxiixin aadan fahmin\nIyadoo ay weli ku dabooleyso Residential Tenancies Act (RTA) 1997 haddii ijaarkaagu yahay xilli xilli, ijaar xilli go’an oo qoraal ah ayaa ku siinaya ammaanka ugu horeeya haddii muran ka dhasho kireysiga\nheshiis qoraal ah ayaa aad uga nabadgelyo badan midka afka ah. Haddii mulkiiluhu ama wakiilka gurigu uu kuu sameeyo wax ballan qaad ah (tusaale inuu ku rakibo kuleyliye cusub), waa inaad hubsisaa inaad ku hesho qoraal.\nWaa in lagu siiyaa nuqul saxiixan ee ijaarka 14 maalmood gudahood markaad sameyso heshiiska.\nKirada hore loo bixiyo & debaajiga\nXaalladaha badidooda waxaad u baahan doontaa inaad hore u bixiso kirada hal bil iyo debaajiga oo la mid ah bil kiradii. Debaajiga waxaa loo isticmaalaa nabadgelyo ahaan inuu mulkiiluhu wixii khasaare ah ee dhici kara mustaqbalka ama waxyeelo kaga timaada kireystaha.\nMulkiilaha ama wakiilka guriga waa inay ku siiyaan Foomka Xareynta Debaajiga (Bond Lodgement form) si aad u buuxiso oo aad u saxiixdo. Ku soo celi foomkaaga oo buuxa mulkiilahaaga ama wakiilka guriga. Waa inay ku siiyaan nuqulka diiwaangaaga oo ay u diraan debaajigaaga Hay’ada Debaajiga Kireystayaasha Degaanka (Residential Tenancies Bond Authority (RTBA)) 10 maalmood oo shaqo gudahood. RTBA waxay kuu soo diri doontaa caddeyn waxayna heyn doonaan debaajigaaga ilaa iyo dhammaadka kireysigaaga.\nHaddii aadan ka helin caddeynta debaajigaaga RTBA 15 maalmood oo shaqo gudahood, la xiriir RTBA si aad u jeegareyso in lacagtaadii la helay. Haddii uu ku guuldareysto mulkiiluhu ama wakiilku inay ku soo hareeyaan lacagta debaajiga ah RTBA waa dembi. Haddii aad rumeysan tahay in lacagtii debaajigaaga iyo foomkii inaan loo gudbin RTBA, la xiriir Ururka Kireystayaasha ama adeegaaga guriyeynta ardeyda wixii tallo ah.\nHaddii dakhligaagu hooseeyo oo aadan heysan lacag kugu filan oo aad ku bixiso debaajiga, waxaa laga yaabaa inaad xaq u yeelato deyn Xafiiska Guriyeynta (Office of Housing (OoH)) iyadoo loo marayo Qorshaha Deynta Debaajiga (Bond Loan Scheme).\nHaddii aad u baahan tahay lacag aad kirada hore ugu sii bixiso, si aad isaga ilaaliso in guriga lagaa saaro ama inaad iibsato waxoogaa gogol ah, waxaa laga yaabaa inaad awoodo inaad dalbato waxoogaa lacag ah Sanduuqa Sameynta Guriyeynta (OoH Housing Establishment Fund).\nWixii macluumaad dheeraad warqada xaqiiqda ee Qorshaha Denta Debaajiga (Bond loan scheme) kalana xiriir adeegyada guriyeynta ardeyda ama Ururka Kireystayaasha wixii tallo ah.\nKa hor intaaney bilaaban kireysigaagu, mulkiilahaagu ama wakiilkaagu wuxuu kormeer ku sameynayaa guriga kirada ah wuxuuna buuxinayaa Warbixinta Xaallada (Condition Report) si loo qoraal loo geliyo xaallada guriga ka hor intaadan ku soo guurin. Waa inay ku siiyaan laba nuqul oo ah warbixintooda dhammeystiran.\nAad ayey muhiim u tahay inaad sidoo kale buuxisid Warbixinta Xaallada oo aad u diiwaangeliso wixii aad isku ogolaan weydaan ee aad ku heyso qiimeyntooda guriga. Qoraal ka sameeyo wax kasta oo jaban ama wasakheysan ama lagugu eedayn karo xaalladiisa markuu dhammaado kireysigaagu.\nWaa feker fiican inaad sawiro ka qaado wax kasta oo ku jira xaallad xun sida gabow ama khadiifad uskag leh, derbiyo callaamado leh ama daahyo iyo qariyayaal waxyeelo qaba.\nMarkaad buuxiso, oo saxiixdo oo aad diiwaangeliso taariikhda Warbixinta Xaallada, ku celi hal nuqul mulkiilahaaga ama wakiilka guriga 3 maalmood oo shaqo gudahood kuna heyso nuqul ka kale meel ammaan ah. Tani waa caddeyntaada xaallada guriga ee markaad soo guurtay waana u baahan doontaa haddii mulkiiluhu ama wakiilku iskudayo inuu sameeyo dalbasho aan caddaalad ahayn debaajigaaga wixii ah waxyeelo ama kharashaadka nadiifinta markaad guurto.\nDukumiintiyada kale & macluumaadka\nMulkiilahaagu ama wakiilka gurigaagu waa inay ku siiyaan faahfaahinta xiriirkooda lacala haddii loo baahdo dayactir degdeg ah. Waa inay sidoo kale ku siiyaan buugga yar ee la yiraahdo Qoraalka Xuquuqdaada iyo Waajibaadka (Statement of Rights and Duties), (oo sidoo kale loo yaqaan Buugga Cas( ‘Red Book’), oo sharxa masuuliyada iyo xuquuqda mulkiilaha iyo kireystaha Fiktooriya.\nGuryaha la wadaago – ku soo guurida\nHaddii aad u guureysid guri la wadaago oo la degan yahay, waa inaad weydiisaa mulkiilaha ogolaanshahooda oo qoraal ah si aad adigu ugu soo guurto gurigan. (haddii aad gelaysid booska kireyste magaciisu ku yaalo heshiiska kireysiga, kaas waxaa loogu yeeraa ‘ku wareejin’. Mulkiiluhu macquul ahaan ma diidi doono ogolaanshaha ku wareejinta.)\nWaa in sidoo kale lagu daraa magacaaga liiska heshiiska kireysiga. Ku darida magacaaga heshiiska waxay hubineysaa inaad la leedahay xuquuq la mid ah dadkaad la degan tahay, laakiinse waxay sidoo kale micnaheedu yahay waxaad si la mid ah masuul uga tahay wixii waxyeelo ah ee guriga soo gaadha, kirada oo aan la bixin iwm. Waxaa laga yaabaa inaysan suurtogal ahayn in magacaaga lagu daro heshiiska kireysiga, iyadoo ku xiran xaalladaha. Wixii macluumaad dheeraad ah, la xiriir Ururka Kireystayaasha.\nHaddii aad bedelaysid qof guuraya oo magacoodu ku qoran yahay debaajiga hubi inaad labadiinuba saxiixdaan foomka wareejinta debaajiga (Bond Transfer form) ka hor intaadan siin lacagta debaajiga ah kireystaha baxaya. Sidoo kale waa feker wanaagsan inaad weydiiso mulkiilaha ama wakiilka inuu sameeyo kormeerka guriga si aadan masuul uga noqon waxyeelada dhacday ka hor intaadan soo guurin.\nbarashada kiis dhacay: Kurt wuxuu u soo guurey guri la degan yahay saddex sanno ka hor wuxuuna siiyey qaybtiisii lacagtii debaajiga ahayd Carlotta oo guurayey. Kurt hadda wuxuu u baxayaa debada meeshii uu ka heli lahaa saaxiib booskiisa ku wareega saaxiibadadii uu guriga la deganaa ayaa go’aansaday inay guriga ka baxaan oo joojiyaan kireysiga. Wax kasta caadi ayey u socdeen ilaa la soo gaadhay markay rabeen inay qaataan lacagtoodii debaajiga ahayd. Kurt iyo saaxiibadii may ahayn kireystayaashii ugu horeeyey gurigan ciddina ma buuxin Bond Transfer form. Kurt iyo saaxiibadii weligood lamay kulmeen dadkii hore ee ku jiray mana yaqaanaan meeshay hadda ku nool yihiin, laakiinse waxay u baahan yihiin inay u saxiixaan Bond Claim form si RTBA u siiso debaajigooda. Haddii ay awoodi waayaan inay helaan meeshay joogaan kireystayaashii hore, fursada kaliya ee ay heystaan waxaa weeye codsi dalab ah oo ay u qortaan Victorian Civil and Administrative Tribunal (VCAT). Si arintooda maxkamadu u dhageysato.\nGuryaha la wadaago – ka sii kireynta\nHaddii aad ku soo guurto guri la degan yahay oo la wadaago meeshaas oo hal kireyste uu hayo doorka ah mulkiilaha, waxaa laga yaabaa in lagaa sii kireynayo. Ka eeg wixii macluumaad dheeraad warqada xaqiiqda ee Assignment & subletting.\nTani waa dhinac dhib badan oo ka mid ah sharciga saa daraadeed haddii aad wax dhib ah qabto oo aad u maleynayso inaad ku jirto xaallad guri lagaa sii kireeyey, la xiriir adeegaaga guriyeynta ardeyda ama Ururka Kireystayaasha wixii tallo ah.\nWhat do I need to know before moving in? (private rental and share houses) | Somali | May 2010


XIRFADAHA FARSAMADA. Læticia Hallyday go'doon: sababihii dhabta ahaa ee ka dambeeyay bixitaankii Sébastien Farran - KU SAMEE\nACCUEIL » DADKA & LIFESTYLE »XIRFADAHA FADLAN. Læticia Hallyday go'doon: sababaha dhabta ah ee ka dambeeya bixitaanka Sébastien Farran\nXIRFADAHA FARSAMADA. Læticia Hallyday go'doon: sababaha dhabta ah ee ka dambeeya bixitaanka Sébastien Farran\n"Marka waa wax laga qoomameeyo oo aan xanuun la'aan aheyn maanta, waa inaan go'aan ka gaaran sidii aan u soo afjari lahaa hamigan weyn". 10 ee Sebtember ee la soo dhaafay, Sébastien Farran ayaa bayaan ay siisay wakaaladda wararka ee AFP in ay gelineyso a Mudada uu la shaqeynayo qoyska Hallyday. Hadana tiirka udub dhexaadka u ah nolosha Læticia Hallyday ilaa dhimashadii Taulier, hase yeeshe iyadu waa asalkii asalkiisa uu ka tagay, sidaad shaaca uga qaadday u dhaw, daabacaaddeeda oo ku taal dukaamada jimcaha 13 September.\nSi Sébastien Farran ayaa qaaday talaabada lagu shaacin doono dhamaadka shaqadiisa maamule ahaan, kaliya waa Læticia Hallyday bixiyo. Waa in la sheegaa in afadii ugu dambeysay ay isku murmi jirtay maamulaha hore iyo aabihiis, qabow dhowr bilood. Waxaana iska cad inay iyadu dooratay. Sida buugga shaaca ka qaaday Laeticia, sheekada dhabta ah, ee Laurence Pieau iyo François Vignolle, Sébastien Farran iyo André Boudou si adag ayey u dagaalameen ka dib aaska Johnny, ee magaalada Saint Barthelemy. Yaad tahay Nooca motherfucker, ayaa bilaabay Sébastien Farran aabihii Laeticia, intuu doonayey inuu ogaado bal inuu yahay "Wax walba waa ay u socdeen" dhaqaale.\nHaddaba la heshiisiiyey aabbihiis, Læticia Hallyday sidaa darteed waxay ahayd in la helo badal si Sébastien Farran. Sida lagu dhawaaqay Le Parisienwaa saaran yahay Michel Jankielewicz, oo ah xubin hore oo ka tirsan qabiilka, in doorashadiisu joogsatay. Sanado, maamulaha cusub ee Johnny Hallyday wuxuu ka taxadaray soo saarista sawirrada bandhigyadiisa iyo weliba xiriirkiisa isgaarsiinta. Waxay ahayd sixir. Waa ii sharaf in aan dhinacna la joogno, oo aan wax barto, waa qof baahi badan qabay, ha ahaato istuudiyaha, dib u tababaridda riwaayadaha ...ayuu sharaxay 20 Minutes sanadkii la soo dhaafay. Wuxuu lahaa xirfad dhab ah iyo shaqo adag.\nSIDA LOO BAAHAN YAHAY? Wargeyskaagu wuxuu ku jiraa iibinta laga bilaabo Jimcaha 5 July ee wargeyska, on Androidon iPad iyo KiosqueMag.\nLaeticia Hallyday waxay ka soo baxday ballamo iyada oo la leh Sebastien Farran oo ku taal Paris Oktoobar 16 2018\nMaqaalkani wuxuu u muuqday midka hore https://www.closermag.fr/people/exclu-closer-l-ticia-hallyday-isolee-les-vraies-raisons-derriere-le-depart-de-se-1022305\nLæticia Hallyday goor dhow ayey ku soo noqotay Faransiiska, fasaxa umusha ee Meghan Markle wuu dhammaaday: dhammaan\nBoqoradda Snobbish: Waa maxay sababta ay boqoraddu uga carartay eeydii boqornimada ee dhaqameed ee "wax yar oo sir ah" & # X; sababta\nTilmaamaha: 30 aan caadi ahayn laakiin siyaabo macaan loo kariyo cuntada\nKuleylka kulul ee North Carolina Fair wuxuu dilayaa 2 Dadka ka dib markii uu ku faafay 134 cudurka Legionnaire - BGR\nPHOTOS. Daniel Auteuil ayaa hareereeyay gabdhihiisa Nelly iyo Aurore iyo xaaskiisa Aude Ambroggi si ay u soo bandhigaan filimkiisa cusub\nIndia: Pakistan oo xabbad-joojin ka joojisay shirkadda IB ee gobolka Jammu | Wararka Hindiya\nDADKA & LIFESTYLE5,956\nVideo dheeraad ah2,563


Hoyga Wararka Marar | Ururka Marar oo M/Jinacsani dad agoon iyo masaakiin iskugu jira raashiin afurin ah ugu qaybiyay\nPosted on June 16, 2016 by mararnews\nUrurka Marar oo M/Jinacsani dad agoon iyo masaakiin iskugu jira raashiin afurin ah ugu qaybiyay\nAgoon iyo dad masaakiin ah oo deeq la gaadhsiiyay.\nUrurka Marar Foundation ayaa 96 qoysas iskugu jira agoon iyo kuwa danyara oo masaakiin ah ugu qaybisay raashin afurin ah magaalada Jinacsani.\nQaar ka mid ah qoysaskii raashinka afurinta ah loo qeybiyay ee ku dhaqan degmada Jinacsani ayaa ka mahad celiyay raashinka ay uu qaybisay Hay’ada Marar Foundation, iyagoo xusay inay ku soo aaday xilli ay u baahnaayeen wayna u Mahad celiyeen ururka iyo walaalihii sadaqada lasoo baxay.\nMas’uuliyiinta degmada Jinacsani, Culumada magaalada Jinacsani, Shacabka iyo qaybaha kala duwan ee bulshada magaalada jinacsani ayaa sheegay inay tahay mid ay soo dhaweynayaan oo ku dayasho iyo garab istaag mudan, iyagoo jaaliyadaha u dhashay degmada Jinacsani iyo deegaanka qaybihiisa kale duwan ka dalbaday in ay garab istaagaan ururka Marar Foundation si ay kaalmo sidaan oo kale ah ugu fidiyaan qoysaska danyar ta ah ee ku sugan guud ahaan deegaanka.\nDhanka kale Ururka Marar Foundation ayaa horay ugu balan qaaday inta lagu guda jiro bisha Barakaysan ee Ramadaan in raashin afurin ah gaadhsiin doonto dadka danyarta ah ee ku sugan Jinacsani iyagoo intaa raaciyay sanadka danbe in ay gaadhsiin doonaan deegaanka intiisa kale.\nDhamaan deegaanka waxaa ku dhaqan kumanaan qoys ah oo aan waxba haysan,\nOne comment on “Ururka Marar oo M/Jinacsani dad agoon iyo masaakiin iskugu jira raashiin afurin ah ugu qaybiyay”\nAyan Abdi Ali Kulubi\nMasha Allah ❤❤❤❤I’m so proud of my people!!!!!!!


Chinese search engine Baidu bilawday madal-as-a-adeegga Blockchain\nChinese Rafaa web search Baidu ayaa u gaar ah blockchain-as-a-adeegga (BaaS) madal.\nIyada oo ku saleysan technology ee ay Baidu, madal furan oo dhigaya in ay bixiyaan inta badan ku “user-saaxiibtinimo” adeegga blockchain.\nSida laga soo xigtay website adag ee heegan ah, “Baidu Trust” ogolaanaya ka qaban oo Raadinta macaamil, oo waxaa lagu saleyn karaa xaaladaha kala duwan ee loo isticmaalo, oo ay ku jiraan lacagta digital, biilasha digital, maamulka bangiga credit, maamulka caymiska hanti dhawrka lacageed, iyo in ka badan.\nFoomamka dawladda Maraykanka group shaqeeya diiradda on cryptocurrencies\nXoghayaha Maaliyadda Mareykanka Steven Mnuchin ayaa sheegay in on Friday in Stability Council Oversight Financial, jirka ah dowladda oo qiimeeya khataraha nidaamka maaliyadeed, ayaa sameeyay koox shaqo oo diiradda on cryptocurrencies.\nMnuchin xusay on geedi socodka lagu jiro muuqaalka ah ee Club Dhaqaalaha ee Washington, D.C. ka dib markii la weydiiyay oo ku saabsan mawduuca of Seeraar.\n“Waxaan aad diiradda on cryptocurrencies,” Mnuchin sharaxay, fiiqaya in ay wada hadal la nidaamiyo kale ee laga xoreeyo dalka ah. Dowladda oo mar dambe sheegaysa: “Waxaan rabnaa in la hubiyo in dadka xun uma isticmaali karo lacagaha si ay u sameeyaan waxyaalaha xun xun.”\nMnuchin ku daray in arrinta ay ahayd mid ka mid ah in laga xoreeyo dalka ah. Dowladda galaan lahaa kooxda heerka caalami ee G-20 iyo sidoo kale.\nMnuchin ayaa la weydiiyay hadii Reserve Federaalka ay u badan tahay in ay horumariyaan ay version digital gaar ah oo lacagta Fiat.\n“The Caal iyo Uma maleynayo waxaa jira baahi loo qabo in markan,” Mnuchin yiri.\nRussia ayaa Sberbank dhawaaqay shaybaarka blockchain\nSberbank, mid ka mid ah bangiyada ugu wayn ee Russia, ayaa ku dhawaaqay shaybaar blockchain si ay u horumariyaan iyo imtixaanka xal blockchain ku salaysan.\nshaybaar cusub looga golleeyahay in ay curiyaan prototypes wax soo saarka, la sameeyo baaritaanno pilot oo loo hawlgeliyo xal ganacsiga blockchain ku salaysan Sberbank Group, war-saxaafadeed ku sheegay in.\nSida laga soo xigtay Igor Bulantsev, Madaxweyne ku xigeenka sare ee Sberbank, blockchain caawin kartaa in “eedeega” suuqa ganacsi lacageed, iyo sidoo kale hawlaha iyo adeegyada bangiga ee.\nbiilka saxiixa electronic Blockchain soo jeediyay in Tennessee\nXildhibaan A ee Tennessee ayaa xareeyay sharci cusub oo aqoonsan saxiixyada blockchain sida diiwaanka elektarooniga ah sharci, sixitaanka dadaal ugu dambeeyey ee sharci-dejinta inay sidaa sameeyaan toddobaadyadii la soo dhaafay.\nSharcigan, gudbiyaa Tennessee Golaha Wakiiladu by Xildhibaan gobolka Jason Powell on Jan. 10, axdiga uugu xabbadood la mid ah sharciga gudbiyay in Florida iyo Nebraska.\nLaakiin sida la dadaallada ee Florida iyo Nebraska, waxaa weli la ogeyn sida xildhibaannada kale fal sidii tallaabooyin ka guuraan geedi socodka doodda.\nbangiga Online Swissquote kordhisay ayaa faa'iido aragti ay sabab u tahay ganacsiga Seeraar\nbangiga Online Swissquote dib loo eegay ay aragti faa'iido waayo, 2017, isagoo ka ganacsiga xoog faa'iideystey in cryptocurrencies. Shirkadda ayaa badiba xiiso for ganacsiga Seeraar.\nQanjirka ku salaysan Swissquote rajaynayo in dakhliga ku soo gala in ay ahayd 186 milyan oo faran Swiss ee 2018, 8 million ka badan waxaa la saadaalinayaa in ay saadaasha ugu dambeeyey. bangiga ayaa sheegay in ay soo bandhigi doonnaa faa'iido pretax ee ku saabsan 45 milyan oo faran, sida lagu sheegay war ay maanta soo saartay.\nu kaca fiiqan ee dakhliga ku soo gala iyo faa'iido koritaanka ahaa sabab u ah laba arrimood, Swissquote yiri.\nMacaamiisha baayacmushtari jireen si weyn u badan oo securities-ka iyo sarifka lacagaha qalaad, halka shirkadda kale oo ka faaiiday ka hordhaca ah ee ganacsiga cryptocurrency.\nSwissquote ahaa bangiga Yurub ugu horeeyay ee online in aan bilowno qurbaan noocaas ah ee July, 2017.\nJapan ayaa DMM Group oo bilaabay Seeraar sarrifka\nDMM Group, shirkad ku salaysan Japan eCommerce iyo burburiyaha Internet waxaa bilaabay sarrifka cusub oo lagu magacaabo DMM Seeraar.\nShirkadda ayaa qorsheynaya qurbaan 24/7 taageero macaamiisha, iyo hadda waa newest nidaaminaya Seeraar sarrifka Japan.\nShirkadda waxaa si rasmi ah uga diiwaangashan tahay a ganacsade 'lacagta dalwaddii’ in Bureau Japan Maaliyadda\nPost Previous:Seeraar Hardforks waa maxay haddayan?


Horjooge Cali Dheere oo dhaawac culus ka soo gaaray howlgal ka dhacay Shabeellaha hoose | Somali National Television - sntv.so\nHome WARARKA MAANTA Horjooge Cali Dheere oo dhaawac culus ka soo gaaray howlgal ka dhacay...\nWararka naga soo garaya gobolka Shabeelaha hoose ayaa sheegaya in dhaawac culus uu kasoo gaaray horjooge Cali Maxamuud Raage Cali dheere uu ku dhaawacmay howlgal ay ka sameyeen ciidamada xoogga dalka Deegaanka Shaam oo hoostaga Degmada Awdheegle ee Gobolka Shabeelaha Hoose .\nHowlgalkaan oo ahaa mid qorsheysan ayaa dhacay 11-kii bishan ,ka si oo lagu bartilmaameydsanayay maleeshiyadda ka tirsan Al Shabaab oo ku sugna deegaanka Shaam oo u dhexeya Bariire iyo Awdheegle oo kawadda tirsan Shabeelaha Hoose.\nMaleeshiyaad uu la socday Horjooge Cali Dheere ayaa waxaa lasheegay in ay uga dhinteen ku dhawad 17- maleeshiyaad ah oo lasocday.\nWeerarka ayaa sidoo kale,waxaa Al-Shabaab uga dhaawacmaya 25-kale oo uu ku jiro Afhayeenkooda dhaawac ka soo gaaray,waxaana hadda dhaawaca Cali Dheere lagu hayaa deegaanka Kuntuwaareey ee Gobolka Shabeelaha hoose,sida ay saaraakiil ka tirsan Ciidamada Xoogga dalka u xaqiijiyeen Idaacada Codka Ciidamadda.\nCiidamada Xoogga dalka ayaa dhawaan maleeshiyadda Al-Shabaab ka saaray deegaanka Awdheegle oo mudo ay ku dhibaateynayeen dadka shacabka ah,waxaana hadda degmadaasi dib ugu soo labtay dadkii horay uga barakacay oo ay handadaada Al-Shabaab ku hayeen.\nPrevious articleXujeyda Soomaaliyeed oo bogadiyay Dowladda kaalinta ay ka qadatay tayeynta adeegyadda Xujeyda sanadkan\nNext articleGen:- Odawaa oo sheegay in ay gacanta ku dhigeen qar ka mid ah Argagaxisada soo weerartay Awdheegle


Dowlada Imaraadka Carabta oo u dhiseysa Dhuun Shidaalka Qaada wadanka Itoobiya\nDowlada Imaaraadka Carabta oo Dhuun Shidaalka Qaada u dhisaysa Itoobiya\nBy GO+ WAKAALADAHA\nRW Itoobiya Abiy Axmad oo kulan la qaatey Reem Hashimy oo ah wasiiru dowlaha dalka Imaraadka Carabta u qaabilsan xiriirka caalamiga ah. Sawirka: Xafiiska RW itoobiya\nRW Abiy Axmad oo kulanla qaadanaya Reem Hashimy oo ah wasiiru dowlaha dalka Imaraadka Carabta u qaabilsan xiriirka caalamiga ah. Sawirka: Xafiisk RW Itoobiya\nADDIS ABABA - Dalka Imaraadka Carabta ayaa qorsheynaya inuu dhiso Dhuun shidaal oo isku xirta wadamada Eriteria iyo Itoobiya, taasoo muujineysa maalgalinta wadankaan ku sameynayo dalalka ku yaal geeska Afrika.\nDhuuntaan shidaalka ayaa isku xiri doonta magaalada dekada ah ee Assab ‘Eriteria’ iyo magaalo madaxda dalka Itoobiya Addis Ababa. Dalka Itoobiya ayaa June sanadkaan shidaal ka heley Koonfur Barri ee dalkaas kaaasoo mareyA heer tijaabo ah, ayaa waxaa uu baahan yahay dekadaha dalka Eritrea si saliidaan u dhoofiyo.\nWakaalada wararka dalka Itoobiya "FANA" ayaa markii ugu horeysay shaacisay xogta dhismaha dhuuntaan Jimcihii lasoo dhaafey kadib markii kulan dhexmarey Ra’iasal wasaaraha wadankaan Abiy Axmad iyo Reem Hashimy oo ah wasiiru dowlaha dalka Imaraadka Carabta u qaabilsan xiriirka caalamiga ah.\nDalka Imaraadka Carabta ayaa si hoose uga shaqeynayey in muddo ah iney dhameyso colaada 20 sano socotey uu dhaxeysay dalalka Eritrea iyo Itoobiya bishii lasoo dhaafey.\nHashimy ayaa bishii lasoo dhaafey sheegtey iney hogaamineyso siyaasada wadanka Imaraadka Carabta ee ku aadan wadamada Afrika gaar ahaan kuwa ku yaal “ Sub-Saharan”, iyadoo markii asbuucii hore la kulantey Ra’isal wasaaraha dalka itoobiya xustey in dalkeedu raadinayo sidii maalgalin ugu sameyn lahaa dalkaan oo ah wadanka labaad ee ugu dadka badan Afrika, sidaas waxaa qortey wakaalada wararka Fana.\nAgaasimaha xafiiska Ra’isal wasaaraha Itoobiya Fitsum Arega, ayaa u sheegey Reuters in wadahadalka intiisa badan diirada saararyey maalgalinta sida warshadaha, beeraha, guryaha "Real Sate", dhuunta shidaalka iyo dhismaha goobaha loo dalxiis tago.\nDalka Imaraadka Carabta ayaa saldhig ciidan ku leh dalka Eritrea dekadiisa Assab halkaas oo uu ka maamulo dagaalka ka socda Yamen kasoo ay kula jiraan Huutiyiinta.\nWasiirka arimaha dibada dalka Sucuudiga Adel al-Jubeir ayaa Khamiistii booqasho ku yimid dalka itoobiya waxaana uu la kulmay abiy Axmed kaasoo weli aan laga helin wax war ah.\nWakaalada wararka Reuter ayaa asbuucii hore sheegtey in dalka itoobiya waydiisatey dalka Sucuudiga iney siyaan sanad shidaal ah kasoo lacagtiisa iska bixin doonaan muddo sanad ah kadib.\nDhinaca kale Wasiirka arimaha dibada dalka Eritrea ayaa la taliyaha khaaska ah ee Madaxweyne Afwerki waxay sidoo kale yimaadeen magaalada Addis Ababa si loo hormariyo heshiisyadii ay labada dhinac kala saxiixdeen.\nDalka Imaraadka Carabta iyo Sucuudiga ayaa tartan adag kula jira sidii ay hoos ugu dhigi lahaayeen saameynta dalalka Qatar iyo Turkey ku leeyihiin geeska Afrika kuwasoo xiriir wanaagsan la leh dolwada fadhigeedu yahay magaalada Muqdisho.\nAbiy Axmed ayaa heshiis kula galay Madaxweynaha Eritrea in la isku furo xadka labada dal...\nAfrika 31.07.2018. 16:20\nRW Abiy Axmad oo ka aamin baxay Ilaaladiisii hore\nCaalamka 24.12.2018. 13:15\nPuntland oo suuq caalami ah u raadineysa garoomada diyaaradaha\nPuntland 08.04.2019. 18:51


Shiinaha MJ-1430 Log warshad mashiinka badan arkay iyo saarayaasha | Ruima\nTAHA arkay daab for looxa\nBaadhitaanka MTL ee loogu talagalay Wood SKS-51 Qalabka Alwaaxda Birta ah ...\nMTL arkay daab goynta Calcium Silicate Board High Sp ...\nMashiinka loo yaqaan 'MTL Saw' oo loogu talagalay jarista aluminium ee alwaaxa\nDIMAR daab daab for alwaax\nMJ-4003 Mashiinka miiqashada miiqda makiinadaha badan\nMJ-2030 Round log Miiska Quudinta\nMJ-1430 Log mashiinka miinshaar badan\nMJ-3016 Plank mashiin badan oo miinshaar ah\nDJ-230J Mashiinka Wadajirka Xagalka Mashiinka Mashiinka\nQJ-200 Mashiinka Mashiinka Mashiinka Xagasha Sawirka\nMashiinka goynta alwaaxda saxda ah si uu kaaga caawiyo inaad ku dhameysato shaqada. Nidaamka quudinta qaabdhismeedka silsiladda laba jibaaran + ka bixitaanka marinka, quudinta xoogan iyo xasiloon, wuxuu arkay alwaax si habsami leh.\nMashiinkaan miisaanka badan ee lagu arko ayaa loogu talagalay mashiinnada culus. Waxaa loo isticmaalaa in lagu jaro alwaax kala duwan oo adag, sida fir China, metasequoia, pine, geedka geedka 'Mongolian scotch', qoryaha loo yaqaan 'chestnut wood, poplar, beech, acacia.\nMashiinka ayaa dib loo dhigay si loo buufiyo biyaha, qadar yar oo biyo ah si loo gaaro saameynta qaboojiyaha daabka ugu fiican; Waqtiga sida gaarka ah loo qorsheeyay, isugeynta tirada ee biyaha, maahan oo kaliya in la qaboojiyo daabka lagana dhigo balka aad u qoyan.\nMeesha quudinta waxaa lagu qalabeeyaa qalab xaddidan oo dherer ah. Markay dhaafto xadka loo ogol yahay, quudinta ayaa kaligeed istaagi doonta.\nDeganaansho sare iyo nabadgelyo wanaagsan\nCabbiraadda infrared, saxnaanta sare ee qalabka goynta\nQaadista qaab-dhismeedka qaboojinta biyaha: Waxay ku ilaalin doontaa baalasha miraha leh heerkul hooseeya iyo adeeg dheer.\nQaab dhismeedka silsiladda quudinta oo awood leh: Hayso gaadiidka si habsami leh hawlgalkuna waa karti sare.\nBadhanka si fudud loo xakameeyo\nKu qalabeysan aaladda elektaroonigga ah ee qalabka ilaalinta hadda jirta, si toos ah u quudinta quudinta markay baabuurtu dhaafto;\nMashiinka laba-geesoodka ahi wuxuu siiyaa awood ku filan si uu goynta si habsami leh u sameeyo!\nMashiinka asalka ah wuxuu ku qalabeysan yahay 8 * 2 miishaar oo lagu sawiray oo lagu waafajiyay hareeraha miisaska hareeraha.\nGal mashiinka miinshaar badan\nMin. Dhererka shaqada\nDhexroor dunmiiqa Main\n0-10m / daqiiqo\nDunmiiqa weyn (kor)\nDunmiiqa weyn (hoos)\nSaw daab Spe.\nQalab miinshaar ah oo la qalabeeyay\nHore: MJ-3016 Plank mashiin badan oo miinshaar ah\nXiga: MJ-2030 Round log Miiska Quudinta\n14 Mashiinka Jarida inji\nDake Saw qabow\nMashiinka Gidaarka Lagu Arkay


Dhirta dhirta cawska dhexdhexaad ah | January 2020\nUgu Weyn Ee Dhirta dhirta cawska dhexdhexaad ah\nNoocyada dhirta tufaaxa ah ee koox dhexe - miraha qoraxda\nWaxaa laga yaabaa in aanay jirin qof aan jeclayn dhadhanka macaan ee macaan ee tufaaxa. Tufaax waa miro aad u qaali ah, sidoo kale waa mid faa'iido leh. Midhahaasi waxay ku lug leedahay sheekooyin iyo khuraafaadyo badan, oo ka bilaabanaya halyeeygii hore ee Aadan iyo Xaawo. Ma aha oo kaliya tufaax ayaa waxay noqotay miraha dabiiciga ah oo qurux badan, oo ka muuqda halyeeyada badan.\nhttps://lezgka.ru so.lezgka.ru © Dhirta dhirta cawska dhexdhexaad ah 2020


Wararka - Su Zimeng: Mashiinnada dhismaha ayaa ka beddelaya kororka suuqa u janjeedha una beddelaya cusbooneysiinta suuqyada saamiyada iyo casriyaynta suuqa ee kordhay\nSu Zimeng, oo madax ka ah Ururka Warshadaha Mashiinka Dhismaha ee Shiinaha, ayaa ka sheegay "Shirka Tobnaad Qalabka iyo Shirka Maareynta Qalabka" in qoditaanadu yihiin barometer ka mid ah warshadaha mashiinada dhismaha. Noocyada guryaha ka shaqeeya ayaa ka badan 70% suuqa qodda hadda. Noocyo badan oo gudaha ah ayaa la qalabeyn doonaa, sumadaha gudahana waxay yeelan doonaan guulo badan oo ku saabsan kalsoonida, adkeysiga, iyo yareynta tamarta iyo yareynta qiiqa.\nSida laga soo xigtay Su Zimeng, iibinta mashiinada dhismaha iyo qalabka kaladuwan ee dhismaha sanadkan waxay gaareen meeshii ugu sareysay sanadihii ugu dambeeyay. Qiyaasta iibka wiishashka xamuulka ayaa gaadhay 45,000 oo cutub, halka iibka wiishashka wiishashka uu gaadhay 2,520 unug, baahida loo qabo wiishka wiishka ayaa yaraaday tan iyo sanadkan. Meelaha wax lagu qaado iyo aaladaha shaqada hawada sare ayaa si xowli ah u horumaray sannadihii la soo dhaafay, waxaana la filayaa in alaabooyinkan ay heli doonaan qol ballaaran oo horumarineed 5-ta sano ee soo socota.\nTirakoob dhameystiran oo laga sameeyay kooxaha shirkadaha in xiriirada muhiimka ah ee ururku muujinayaan in dakhliga iibka ee sanadka 2019 uu kordhay 20% marka loo barbardhigo 2018, macaashkuna uu kordhay 71.3%. Su Zimeng ayaa yiri. Xogta dhammeystiran ee tirakoobka shirkadaha muhiimka ah waxay muujineysaa in aasaaska 2019 Sanadka 2020, dakhliga iibka ee warshadaha mashiinada dhismaha uu kordhay 23.7%, faa iidaduna ay kordhay 36%.\nMarka laga eego aragtida tiknoolajiyada wax soo saarka, shirkado badan oo ka tirsan Bauma sannadkan waxay soo bandhigeen alaabooyin teknolojiyad cusub ah, dufcad ka mid ah wax soo saarka caqliga leh ee hawlgallada kaabayaasha ah, darawal aan cidna wadin, maaraynta kutlada, ilaalinta amniga, hawlgallada gaarka ah, kontoroolka fog, cilad bixinta, maaraynta wareegga nolosha, iwm. Badeecada si ficil ahaan ah ayaa loo adeegsaday, si dabacsan ayaa loo xaliyay dhibaatooyinka qaar ka mid ah dhismaha, waxay la kulantay baahiyaha qalabka dhismaha injineernimada waaweyn, waxayna dhasheen qeyb ka mid ah mashiinada injineernimada dhamaadka-sare iyo qalabka farsamada waaweyn. Su Zimeng wuxuu sheegay in loo baahan yahay in la hagaajiyo heerka digitalization, cagaarka, iyo noocyada dhameystiran ee alaabada qaar. Qaar ka mid ah qalabka baaxadda weyn iyo qaybaha muhiimka ah iyo qaybaha waxay leeyihiin tartan suuqnimo oo aan ku filnayn, laakiin "14-ka Shanta Sano ee Qorshaha" kadib, alaabooyin badan ayaa gaari doona heerka hoggaaminta caalamiga ah. .\nMarka la qiimeeyo horumarinta mashiinada dhismaha marka laga eego aragtida qaabdhismeedka, Su Zimeng waxay aaminsan tahay in marka hore, mashiinada dhismaha ay ka wareegayaan suuqa kororka una wareejinayaan cusbooneysiinta suuqa saamiyada iyo casriyaynta kororka suuqa; tan labaad, laga bilaabo raacdada kharash-ku-oolnimada illaa tayo sare iyo waxqabad sare; Qaab dhismeedka baahida guud ee qalabka guud ahaan waxaa ka mid ah dijitaal, caqli, cagaar, raaxo, jaangooyooyin dhameystiran, kooxo shaqo, xalal dhameystiran, iyo qaabab dalab oo kala duwan. Su Zimeng waxay tiri iyadoo la adeegsanayo qaan gaar ah ee qalabka iyo teknoolojiyada, bay'adaha cusub ee dhismaha oo ay ka mid yihiin plateaus, qabow daran iyo deegaanno kale waxay soo bandhigeen shuruudo cusub oo ku saabsan qalabka, waxay sare u qaadeen hagaajinta teknolojiyadda dhismaha, waxayna sidoo kale dhasheen baahida loo qabo qalabka soo baxaya. . Isbeddelkani Waa mid aad iyo aad u muuqda, oo ay ku jiraan qaybta dhismaha aasaasiga ah, weli waxaa jira koboc weyn.\nLaga soo bilaabo 2020, dalabka suuqa mashiinada dhismaha ee guryaha ayaa si weyn kor ugu kacay, iyo qiimaha dhoofinta suuqyada caalamiga ah waxay muujisay hoos u dhac. Su Zimeng ayaa tiri: “Waxaa lafilayaa in sanadka 2021, dalabka cusub iyo baahida bedelka suuqa makiinadaha dhismaha ay door wada qaadan doonaan. Iyada oo ay weheliyaan ururinta siyaasadaha qaran, warshadaha mashiinada dhismaha ayaa si joogto ah u kori doona. ”